text:
Abasaza n’abakecuru twaganiriye bavuga ko impamvu abagore babuzwaga kurya inyama z’ihene ngo byari ubusambo no gusuzugura abagoreo dore ko ngo usibye inyama z’ihene ngo abagore ntibemererwaga kunywa inzoga ahubwo babahaga amatende.
Alphonse Karinganire ni umusaza twaganiriye utuye mu kagari ka Rubirizi ho mu murenge wa Kanombe yatubwiye ko yakuze yumva bavuga ko kizira ku bagore kurya inyama z’ihene zaba izitetse n’izokeje kuko bababeshyaga ko ngo baziriye bamera ubwanwa.
Uyu musaza yagize ati : “ Nakuriye mu rugo rutaburagamo inyama ariko sinigeze mbona mama umbyara arya ku nyama z’ihene ndetse hari nubwo twengaga inzoga zikanyobwa na data n’inshuti ze z’abagabo gusa nuko abana n’abagore bakaduha amatende”
Tumubajije impamvu yateraga abagabo kwima abagore inyama z’ihene yadusubije atya ati : “ Reka biriya byari inda nini nonese ko ubu abagore bazirya baba iki ? Gusa na none mbona ko byari ugukandamiza abagore, nawe se reba ukuntu abagore aribo bavunikaga batara ibitoki , bagasya amasaka ariko inzoga yashya ikanywerwa n’abagabo gusa !”
Umukecuru Cecilia nawe yemeranya n’umusaza Karinganire ku kuba ari ubusambo no gusuzugura abagore ariko ku rundi ruhande akabona ko kubima inzoga byari umuco mwiza wo kubabuza kumenyera inzoga bakageza aho gusinda ngo kuko byabaga biteye isoni kubona umugore adandabirana yasinze.
Cecilia yatubwiye ko we yariye inyama z’ihene kuko yabonaga n’abandi bagore bazirya ntibagire icyo baba gusa ngo yakuze yumva abantu bavuga ko iyo umuntu w’igitsina gore ariye inyama z’ihene amera ubwanwa kandi atari umugabo, ibi ngo bikaba byarabanje kumutera ubwoba akazivaho nyuma akaza kuzisubiraho abonye ko abandi bazirya ntacyo babaye.
Yagize ati “ Namaze imyaka nk’ibiri naravuye ku nyama z’ihene ngo ntazamera ubwanwa ku buryo niyo batekaga iz’inka basaza banjye bambeshyaga ko ari ihene nuko nkazibehera. Nyuma nibwo nabonye mama umbyara nta bwanwa yameze kandi azirya nuko nanjye ntangira kuzirya mbona nta bwanwa meze”.
Umuco wa kera hari byinshi wabuzaga abagore ahanini usanga byari kubatesha agaciro no kubasuzugura dore ko akenshi umuco washyigikiraga igitsina gabo naho ab’igitsina gore bagakandamizwa hitwaje guhimba impamvu zibabuza uburenganzira.
Imyororokere
Impamvu kera abagore bataryaga inyama z’ihene
Abasaza n’abakecuru twaganiriye bavuga ko impamvu abagore babuzwaga kurya inyama z’ihene ngo byari ubusambo no gusuzugura abagoreo dore ko ngo usibye inyama z’ihene ngo abagore ntibemererwaga kunywa inzoga ahubwo babahaga amatende.
Labels: umuryango


c: text/html

text:
Intambwe 7 zo kunesha ikigeregezo cyangwa ikibazo kikuri imbere (Igice cya mbere) Ange Victor Uwimana
Bibiliya ivuga ko umuntu akiri mu isi aba afashe igihe mu ntambara (Yobu7:1). Nubwo bimeze gutyo, Yesu Kristo yahumurije abigishwa be, asa nubacira amarenga kubera ko bari kuzahura n’urusobe rw’ibigeragezo n’intambara zitari zimwe agira ati, “Mu isi mugira umubabaro, ariko nimuhumure nanesheje isi.” (Yoh.16:33).
Birashoboka ko umuntu yaba afite ikigeragezo imbere ye, kimeze nk’umusozi utabasha gushyigurwa, cyangwa nk’uko Goliyati yari amereye nabi Abisirayeli ku ngoma ya Sawuli. Muri iyi nyigisho tuzarebera hamwe ibintu bindwi umuntu akwiriye kwitaho kugira ngo abashe kunesha ibigeregezo twifashishije inkuru dusoma muri 1 Sam 17.
Igihe kimwe hari umwuka w’intambara hagati y’Abisirayeli n’Abafilisitiya, kandi ingabo z’ibi bihugu byombi zari zikambitse ku misozi ibiri iteganye, itandukanijwe n’ikibaya. Ibintu byaje gukomera ubwo uwitwa Goliyati w’Umufilisitiya, uyu yari afite hafi metero eshatu z’uburebure, yari yambaye ingofero y’umuringa ku mutwe n’ikoti ry’iminyururu ripima hagati y’ibiro 60 na 80 (shekel 5000), yitwaje icumu ripima hafi ibiro 10, maze asuzugura Abisirayeli asaba ko hagira umanuka bakarwana , ariko uko yivovotaga byatumaga umwami n’ingabo za Isirayeli bashya ubwoba, ibi bimara iminsi 40.
Ibintu byaje guhinduka, Abisirayeli begukana intsinzi, biturutse ku musore muto utari muri urwo rugamba. Waje gushira amanga yiyemeza kurwana n’iki gihanda, amaze gushyitsa impamba se yari yamuhaye, ngo agemurire bakuru be ku rugamba. Uwo nta wundi, ni Dawidi mwene Yesayi. Dore bimwe mubyamubashishije gukora ibyo ubutwari:
1. Kumenya /Gusobanukirwa inkomoko y’ikibazo
“Mbese uwo Mufilisitiya utakebwe usuzugura ingabo z’Imana ihoraho, ni muntu ki?” (26)
Mbere yuko Dawidi yinjira mu rugamba, yashatse kubanza kumenya neza Goliyati uwo ariwe. Intambwe ya mbere y’ingenzi rero ni ukumenya neza amavu n’amavuko y’ikibazo; impamvu runaka yatumye kibaho. Nyuma gato yo gutandukana na Eliya, Elisa yageze mu mudugudu umwe, wari ufite ikibazo cy’amazi mabi, kuko yatumaga imyaka irumba. Bamaze kubimutekerereza yasabye ko bamuzanira umunyu, maze ajya ku isoko y’amazi amishamo wa munyu, amazi arahumanuka (2 Abami 2:19-22). Tutaramenya isoko y’ikibazo, tuba dusa n’abari kure y’intsinzi.
Umuntu umwe yasabye Yesu kumukiriza umwana, mbere yo kubikora yarabanje aramubaza ati, “yafashwe ryari?”(Mar.9:21). None se mwene da, wowe wafashwe ryari? Mu yandi magambo, byatangiye gute? Wenda umuntu ashobora kuba afite ikigeragezo cy’amagambo abantu bagenda bamuvuga, nyamara ugasanga nawe abifitemo uruhare. Hari ibigeragezo duterwa n’abantu (natwe ubwacu dushobora kuba ba nyirabayazana). Niyo mpamvu Petero agira ati,“Ariko se niba mwihanganira gukubitwa ibipfunsi babahora icyaha, muzashimwa iki?” (1 Pet.2:20).
Hari ibigeragezo biva ku Mana, ariko biba bigamije kudukomeza muri uru rugendo rujya mu ijuru, niyo mpamvu Petero atanga inama agira ati, “Nuko rero, ababazwa nk’uko Imana ibishaka, nibabitse uwo Muremyi wo kwizerwa ubugingo bwabo, bagumye gukora neza.” (1Pet.4:19) Hari n’ibigeragezo bituruka ku mwanzi Satani agamije kutuvana mu by’Imana ngo dusubire inyuma ( urugero nk’igihe Satani yageragezaga Yesu mu butayu, Mat.4). Iyo ushaka kurandura ibyatsi bibi mu murima ( nk’urwiri), ubirandurana n’imizi yabyo. Naho ubundi ejo wagaruka ugasanga byongeye kumera, hari igihe usanga ibibazo cyangwa ibigeragezo byarabaye akarande ku muntu, bitewe nuko aticara agatuza ngo ashakishe imizi yabyo.
2. Gutera umugongo ( kwima amatwi) abaguca intege
“Maze Eliyabu mukuru we w’imfura ya se yumvise Dawidi avugana n’abo bantu uburakari buramuzabiranya aramubaza ati ‘Wazanywe n’iki? Mbese bwa butama wabusigiye nde mu butayu? Nzi ubwibone bwawe n’agasuzuguro ko mu mutima wawe… Amutera umugongo yerekera undi…” (28-30)
Mukuru wa Dawidi yashatse kumuca intege amwuka inabi, ariko Dawidi amwima amatwi amutera umugongo. Satani ashaka ko dutumbira ikigeragezo gusa, aho kukirenza amaso ngo tubone gukomera kw’Imana. Uko umuntu arushaho gutega amatwi abamuca intege no guhanga amaso ikibazo, niko kigenda gisa nikiyongera ari nako nawe arushaho gucika intege no kugira ubwoba.
Yesu ari mu nzira yerekeza kwa Yayiro bahuye n’abazanye inkuru mbi yuko umwana yapfuye, ndetse babwira Yayiro ko nta mpamvu yo kurushya Yesu; kuko uwo yari aje gukiza yari yarangije gushiramo umwuka. Ariko Yesu ‘Ntiyabyitaho’ asaba Yayiro kwizera barakomeza bagera mu rugo maze ibyari ikiriyo bihinduka ibirori (Mar.35-43). Biragaragara ko Yesu atahaga umwanya amagambo y’urucantege, ubwo yaganirizaga intumwa uburyo yagombaga kubabazwa ndetse akanabambwa, Petero yashatse kumuca intege amubwira ko ibyo bidakwiriye kumubaho, ariko Yesu aramucyaha ati, “Subira inyuma yanjye Satani , umbereye igisitaza kuko ibyo utekereza atari iby’Imana, ahubwo utekereza iby’abantu.” (Mat.16:23)
Ibi bivuze ko tudakwiriye guha umwanya abantu bahoza mu kanwa kabo amagambo yo guca intege, ba NTIBISHOBOKA, NIYO WAGIRA GUTE, BYARARANGIYE, URIRUHIRIZA UBUSA, NA BA KANAKA BARANANIWE … No bikomeye Imana yo ihora ivuga ngo “WITINYA”, “NDI KUMWE NAWE”. Iyo abatasi 10 batazana inkuru y’incamugongo, ngo bihebeshe iteraniro ry’Abisirayeli bababwira ko badashobora kugera I Kanani, abantu basaga miliyoni imwe ntibaba barasize ubuzima bwabo mu butayu( Kub.13-14).
Mureke tumere nk’abo mu gihe cya Nehemiya bimye amatwi amagambo aca intege yaturukaga mu kanwa k’abanzi babo, kugeza nubwo bababwiraga ko, “Ibyo bubaka ingunzu nibyurira izasenya iyo nkike yabo y’amabuye.” (Neh. 3:35) Maze bishingikiriza ku Mana, bityo babasha gusohoza umurimo wo kubaka inkuta za Yerusalemu.
Imana umugisha!
Ange Victor UWIMANA
(+250)788552883/ (+250)725151463
Uwimana.ange@gmail.com

robotstxt: allowed

filter: keep


text:
Umuvugabutumwa utagira idini asengeramo agiye kumurika umuzingo w’indirimbo
Umuvugabutumwa w’Umunyarwanda witwa Corneille Karekezi uba muri Nigeria agiye kumurika umuzingo w’indirimbo (Album) ze yise “Jye ndi umugeni wa Yesu”.
Uyu umuzingo wa kabiri urimo indirimbo zigera kuri 12, azawumurikira abakunda Imana ku cyumweru tariki ya 08 Mutarama 2017 kandi ngo kwinjira ni ubuntu.
Icyo gitaramo kizabera mu mahema y’ahahoze hitwa Camp Kigali mu mujyi wa Kigali, guhera saa kumi n’imwe z’umugoroba.
Azaba ari kumwe n’abandi baririmbyi barimo Alexis Dusabe na Dominic Nic kikazazamo.
Karekezi avuga ko nta dini asengeramo. Akomeza avuga ko yiyemeje kwamamaza ubutumwa bw’Imana atitaye ku madini ahubwo yifashishije ubuhanzi bwe.
Ahamya ko yisanze kuvuga ubutumwa akoresheje indirimbo ari bwo buryo bumufasha gushyira hanze ibimurimo.
Kuririmba ngo yabitangiye akiri muto aririmba muri korali, aza kwandika indirimbo ye ya mbere mu mwaka wa 2008.
Yakoze indirimbo ye ya mbere mu mwaka wa 2014, abitewe n’umwe mu nshuti ze wumvise aririmba agakunda indirimbo ze.
Agira ati “Kuba natanga ubuhamya mu rusengero ntibyanyoroheraga ariko naje gusanga kuririmba bituma nsohora ibindimo, mu mwaka wa 2008 ni bwo nabonye ijambo ndandika.
Umuntu azumvise ati ‘zijyane muri studio ni nziza. Muri 2014 nkoze iya mbere numva koko ni nziza, iraryoha nkomereza aho.”
Karekezi akomeza avuga ko indirimbo ze zikubiyemo ubutumwa butanga ibyiringiro byo kuzajya mu ijuru, imbaraga zo guhangana n’ibibazo umwana w’umuntu anyuramo ndetse hakabamo no gusingiza Imana.
Agira ati “Ndabararitse ngo bazaze mu gitaramo cy’imigisha, bazumve ubutumwa bwiza bw’umukwe n’umugeni kandi bazabusangize n’abandi.”
Karekezi akora muri Nigeria. Ngo aritegura kubona impamyabumenyi y’ikirenga (PHD). Ni umuvugabutumwa wubatse ufite abana batanu.
Ibitekerezo ( 6 )
Ntana link y’indirimbo ye uduhaye ngo twumve?
idini ararifite kuko ni umukristu. kuvuga yaba atajya gusenga aha n’aha, nyamara yarabatijwe mu izina rya kristu. ari mu idini rya gikristu. hakwenze niba yemeza ko atakimwera.
Nti mukatubeshye burya ntawe utagira ifini gusa wavuga ko wenda asabana n’abo mu madini yose ariko idini ararifite kuko yahoze muri kolari
Ni byiza cyane kuba Karekezi C. agiye gutangaza injyana ye nemeza ko ikubiyemo impano ze nyinshi zifitiye akamaro abazamutega amatwi.
Uyu mugabo w’inararibonye nzi neza ndemeza ko hari byinshi aduhishiye!
Nakomeze atere imbere.
Bernardin
Imana iguhe umugisha Corneille. Nsanzwe nkuziho ubwenge mu kazi no mu buzima busanzwe ariko nsobanukiwe inkomoko! Uzi isooko koko y’ubwenge. Nzitabira iki gitaramo
Umuvugabutumwa utagira idini asengeramo? Iyo ni imitwe kuko ntibishoboka, umuntu wese uvuga ko avuga ubutumwa, agomba kugira aho abarizwa. None se abuvugira he? Mu nzira, mu isoko? Doesn’t he attend any church? That is totally impossible!


text:
mar.
10
avril
2012
“Muhore mwiteguye gusobanura iby’amizero yanyu, mwitegure guha igisubizo umuntu wese uzababaza ibijyanye n’ukwizera kwanyu.” 1Pet 3, 16
Mu rwego rwo gufasha abakristu gushyira mu bikorwa iryo jambo ry’Imana, birakwiye kandi ni byiza ko abakristu bamenya ibisobanuro bya bimwe mu bimenyetso (symboles) n’iby’imwe mu bikorwa (gestes) babona muri liturjiya cyangwa mu Kiliziya muri rusange! Impamvu ni uko ibyo bimenyetso n’imihango bidufasha kurushaho kwegera Imana, ntabwo ari byo ubwabyo turangamira ahubwo turabirenga tukareba hirya yabyo ukuri bishushanya. Mu gice cya mbere tuzahera ku bimenyetso bifatika ari byo ibi bikurikira:
Umusaraba, Amashami, Amazi, amavuta, itara cyangwa urumuri, inzogera, ikirugu n’ibindi.
Umusaraba
Umusaraba ni uwa kera na kare mu mateka y’Abakristu. Wakoreshwaga n’Abanyaroma, ni wo babambagaho umuntu wakatiwe igihano cy’urupfu. Icyo gihano cyatangiye gutangwa mu ntambara yari ishyamiranyije Abanyaroma n’abaturage b’i Karitaje muri Afurika ya ruguru. Kubera ko uwabambwaga ku musaraba yapfiraga mu bubabare bukabije, umusaraba waje kwinjira mu mvugo y’abantu maze ukaba ikimenyetso cy’imibabaro yose umuntu ahura nayo mu buzima. Kubera ko na Yezu Kristu wari umuyahudi kandi abayahudi bakaba bari barigaruriwe n’Abanyaroma,Yezu yabambwe ku musaraba, bityo umusaraba uba ikimenyetso kibutsa abakristu urupfu rwa Yezu Kristu. Mu ntangiriro z’ubukristu ntabwo umusaraba wahise ukoreshwa cyane nk’ubu kubera ko abakristu batinyaga ko watera urujijo mu bigishwa kubera hari hakiri umuco wo gusenga ibigirwamana bibaje mu mashusho. Indi mpamvu ni uko ikoreshwa ryawo ryari ryarazanywe n’Abakoloni b’Abanyaroma bityo washobora kubangamira inyigisho z’Intumwa za Yezu Kristu.
Umusaraba rero waje gukoreshwa ku mugaragaro igihe umwami Konstantini yari amaze gutsinda abamurwanyaga abikesheje ikimenyetso cy’umusaraba yari yabonye mu kirere cyanditsweho ngo: ku bw’iki kimenyetso uzatsinda. Amaze gutsinda rero yaciye iteka ritangaza ko ubukrisitu ari iyobokamana ryemewe ku mugaragaro, ubwo itotezwa rirekera aho, abakristu barisanzura. Ni uko n’umusaraba watangiye guhabwa icyubahiro gikomeye. Icyarushijeho guha imbaraga ikoreshwa ry’umusaraba ni itahurwa ry’ibice by’umusaraba wa Yezu ryakozwe na Helena ari we nyina w’uwo mwami wari usanzwe ari umukrisitukazi ukomeye cyane, yiyemeje gushaka umusaraba w’Umucunguzi we. Kugira ngo uwo mugabekazi abashe kubona ibice by’umusaraba wa Kristu yasabye ko bataburura ibice by’imisaraba mu cyobo babijugunyagamo maze agenda abikoza ku barwayi, maze ibyo yakojeje ku bari barwaye bagakira aba ari byo byitwa ibice by’umusaraba wa Yezu, ibyo bice yagiye abyohereza ahantu hari hakomeye mu mateka y’Ubukristu, twavuga nka Yeruzalemu, Roma na Konstantinopule. Igice cyoherejwe i Roma kiboneka muri Bazilika yitiriwe Umusaraba Mutagatifu w’i Yeruzalemui, iri rwagati mu mujyi.
Ahagana mu kinyejana cya gatanu ni bwo abakristu batangiye gukoresha umusaraba uriho ishusho ya Yezu awubambyeho. Papa Yohani VII, ni we wemeye ko umusaraba wajya ukoreshwa ku mugaragaro.
Kuri uwo musaraba berekanaga Yezu ameze neza, yambaye ikanzu ifite amaboko maremare. Ibyo byaterwaga no gushaka kwerekana Kristu nk’Umwami ariko wabambwe ku musaraba. Icyo cyubahiro cyahabwaga umusaraba n’uwawubambweho cyagaragariraga no mu byo bawukoragamo. Baforeshaga umuringa cyangwa ikindi cyuma cy’agaciro kugira ngo ikimenyetso kirambe igihe kirekire k’umusaraba n’uko Umucuguzi yari amerewe igihe yari awubambweho, byatumye hari ibyo bagiye bahinduramo gahoro gahoro kugira ngo n’abigishwa batavaho bafata ububabare bwa Nyagasani ku musaraba uko butari.
Mu kinyejana cya XI, ikanzu ya Yezu ku musaraba yagizwe ngufi cyane, amaboko yayo akurwaho, imisumari ine igaragara ari yo ifashe umubiri we mu biganza no mu maguru. Mu kinyejana cya XIII, mu mwanya w’ikamba rya cyami ryarangaga Kristu Umwami wabambwe ku musaraba, hashyizwe ikamba ry’amahwa rivugwa mu Ivanjili (reba Mt 27,29). Ku mubiri wa Yezu herekanwe agahinda, kunanuka (kubera ukuva amaraso menshi). Kwambara ubusa ni byo byerekanywe nyuma, bikibutsa ko abacirwaga urwo gupfa icyo gihe babambwaga bacujwe imyambaro yabo, ibyo kandi n’Ivanjili irabivuga (reba Yh 19, 23-24). Imisaraba ikoreshwa ubu yerekana kurushaho ububabare bwa Yezu ku musaraba yatangiye mu kinyejana cya XV.
Aho umusaraba nk’ikimenyetso umenyerewe, waranze ku buryo bwihariye abakirisitu aho bari hose ndetse n’ibyabo. Barawambaye, bawushushanya ku bikoresho bya liturujiya, bawutakisha za kiliziya ndetse ukajya n’ahashyinguye umukirisitu. Umusaraba rero nk’ikimenyesto cy’ugucungurwa kwa muntu uranga uwiyemeje gukurikira umukiza wawubambweho. Kuwubaha no kuwubahiriza biri muri bimwe bigaragaza icyubahiro n’agaciro umukirisitu aha Umukiza n’umurimo ukomeye yakoreye inyoko muntu. Ngiyo impamvu ituma Kiliziya ikurikiza urugero rw’abasokuruza mu kwemera maze ikubaha kandi ikubahiriza umusaraba.
Itara ryaka (urumuri)
Mu muco w’abanyaroma, bacanaga amatara ku manywa y’ihangu ku minsi mikuru, kugira ngo bahe icyubahiro abategetsi. Abakristu batiye uwo muco, baha ibyubahiro abayobozi ba Kiliziya bahereye ku bapapa, nyuma biza kugera ku bepisikopi, ndetse biza gusingira n’abapadiri igihe bayoboye igitambo cy’ukaristiya. Ibyo ariko ntibyigeze byibagiza na rimwe abakirisitu ko urumuri ruruta izindi ari Yezu Kristu. Ni yo mpamvu igihe cyose itara ryaka mu Kiliziya rishushanya Yezu Kristu we Rumuri rw’amahanga atuye isi (reba Yh 8, 12; 12, 46). Icyo gisobanuro kigaragazwa ku buryo bw’umwihariko n’Itara rya Pasika. Ukwakirana k’urumuri kugenura kandi kukibutsa ko uwo rushushanya ahari we ubwe. Ni yo mpamvu igihe abakrisu basenga itara ricanye, baba banazirikana ko Kristu ubwe ari hagati yabo nk’uko yabisezeranyije abe (Mt 18, 20). Nk’uko urumuri ruhashya umwijima aho ruri hose ni na ko Kristu Rumuri rw’amahanga atuye isi yirukana umwijima w’ubuyobe mu mitima y’abamwemera.
Urumuri abakristu bahabwa mu mihango nyobokamana rushushyanya Kristu ugomba kubamurikira ubuziraherezo. Ni yo mpamvu iyo abantu bahabwa batisimu, dukunda kuririmba tuti: “Ntuzagende mu mwijima, ubonye urumuri ruhoraho, rumurika ubuziraherezo, ni Yezu Kristu.” Icyo gitero gikunze kujyana cyane n’itangwa ry’urumuri. Biracyaza.
Twifashishije agatabo kitwa: IBIMENYETSO BY’ABAKRISTU N’IBISOBANURO BYABYO
Umurage w’abakurambere mu kwemera
kanditswe na P. Emmanuel Mugabo


text:
Waba uri umuhungu cyangwa umugabo uri mu rukundo ariko ukaba utinya ko umunsi umwe wazababaza umukunzi wawe? Dore bimwe mu bintu abagore n’abakobwa banga urunuka ukwiye kwitwararika mu mibanire yanyu kugira ngo uyirinde kuzamo agatotsi.
1. Abakobwa banga abahungu bakora ibintu biteye ishozi nko kuba wavuga cyangwa ugakora ibintu biteye isesemi igihe muri kumeza cyangwa se muri ahantu hari abantu benshi.
2. Uzirinde kuba wavuga inkuru isekeje imwerekeyeho imbere y’inshuti. Ibyo biba umwaku igihe ubigize akemenyero, nubikomeza, umenye ko iminsi yanyu hamwe ibariye ku mitwe y’intoki.
3. Ntukifuze ko umukobwa yakwiyitaho nkawe. Ni byiza kumenya ko uko umukobwa ashaka kugaragara muri rubanda bitandukanye n’uko wowe wumva wagaragara (umusore uhamye, ufite ibigango ukuramo ishati ngo bose babone ko ari igikurankota koko). Mureke yiyiteho bya gikobwa uko umutima we ubimubwiriza.
4. Ntuzatonganye umukobwa ngo yikoraho agakabya(make up, maquillage). Ibyo bituma yigiramo ikizere kandi akumva ari mwiza rwose kandi byose abikorera kugushimisha. Ahubwo ujye nibura ushima uwo mwanya aba yataye yiyitabo kugira ngo aguheshe ishema umushimira mu magambo anyuze umutima.
5. Abakobwa banga kandi abahungu bambara imyenda iriho ibisemba cyangwa ibishushanyo biteye ubwoba(dragon, shitani n’indi wumva biteye ubwoba). Niba wari ufite inshuti ugatekereza kuyisura cyangwa gusohokana nayo wambaye umwenda uriho ibyo bishushanyo, ibyiza nuko uwo mwenda ahubwo wareba aho uwujugunya.
6. Ibirori nk’isabukuru y’amavuko n’ugusohokana n’inshuti bishoboka kuba wowe ntacyo bikubwiye, ariko ku bakobwa bisobanuye ikintu kinini cyane. Niyo umukobwa yakubwira ko ntacyo yifuza ku munsi mukuru wa Mutagatifu Valentino, si ibyo aba ashatse kuvuga, ugomba kugira icyo umuha. Icyo abashatse kuvuga ni uko nta kintu kihariye yifuza ahubwo ko ugomba kwibwiriza ukamutungura maze kumamwereka ko iteka umutekerezaho. Urajye ubwibuka.
7. Ku mukobwa, inshuti nk’umuryango, ugomba kuzubaha kandi ukazitaho. Nubwo atabigusaba cyangwa ngo abikwibutse urage wibuka kwitoza kuzikunda. Nk’uko bita ku nshuti zawe, nawe ite ku zabo.
8. Mu makosa yose ushobora gukora, ntuzatinyuke kwita umukobwa umusazi cyangwa ngo akora nk’utagira ubwenge. Uko waba ukeka ko yakabije mu buryo yitwaye mu kibazo, ntuzigere uvuga iryo jambo. Mu yandi magambo ukwiye kurikura mu nkoranyamagambo yawe ukoresha igihe muganira. Mu gihe bahuye n’ibibazo, niwo mwanya baba bakeneye ko ubereka ko ubari iruhande, iyo rero umubwiye ngo yarasaze, aho kumugarura agatima ahubwo bituma ibibazo birushaho kumuremerera.
9. Ikindi kintu kibabaza umukobwa ndetse birengeje kuba wanamwita umusazi imbere ya rubanda, ni ukumugereranya n’abandi bakobwa. Uzirinde kugira icyo uvuga ku ifoto y’umukobwa ubonye mu nzira cyangwa se muri filmi uvuga ngo yambaye neza cyangwa ngo ni mwiza. Nubwo wowe uba utabibona, ahita yigereranya n’uwo mukobwa uba umaze kuvuga maze yasanga bigoranye kumushyikira umutima we ukababara. Iteka aba ashaka kumva ko ari ikinege kuri wowe, ko ntawundi wamuganya nawe.
10. Mu makosa yose ushobora gukora ntuzigere wibagirwa iminsi mikuru ifite igisobanuro gikomeye mu buzima bwe nk’isabukuru y’amavuko cyangwa se isabukuru y’isezerano ry’ugushyingirwa kwanyu. Ni ukosa risumba ayandi.
Hari byinshi abakobwa banga ku bahungu ariko kuri iyi nshuro turagarukira hano. Urundi rutonde tuzarukomeza ubutaha tumaze kubona ko iyi nkuru mwayikunze cyangwa se hari icyo yabafashijeho mu kuduha ibitekerezo biyerekeye. Ikindi nagira ngo mbwire abagabo n’abasore b’iki gihe, murabize ko muri iyi minsi bivugwa ko abakobwa bikundira gusa abagabo bafite amafaranga. Ibyo bishatse kuvuga nanone ko abakobwa bakunda gusa abagabo bafite akaza gakomeye?
Nagira ngo mbabwire ko abakobwa batanga abagabo badafite akazi ahubwo icyo banga bakaziririza ni umugabo udafite umutima ushaka akazi. Baba bifuza ko iteka ubereka ko buri munsi ukora kugira ngo ejo habe heza. Iyo rero nta mutima ushaka akazi ufite nta mukobwa n’umwe wagukunda ndakurahiye pe.
85,512 total views, 106 views today


text:
Kigali : Abahujwe na Facebook bakomeje gukora ibikorwa byo gufasha abatishoboye
Abasore n’inkumi bo mu Rwanda bahujwe na Facebook bitwa «Umumaragahinda» mu mpera z’umwaka wa 2012 barongeye barahura, bakomeza ibikorwa bitandukanye biyemeje birimo no gufasha abatishoboye.
Dusabimana Fulgence w’imyaka 29 utuye i Nyarugenge muri Kigali, umwe muri urwo rubyiruko, yatangarije IGIHE ko mu minsi isoza umwaka wa 2012 bakoze igikorwa cyo gusangira iminsi mikuru y’Ubunani na Noheli n’abababaye kandi batishoboye mu bitaro bikuru bya Muhima. Agira ati "Iki gikorwa cyabaye ku cyumweru (...)
Abasore n’inkumi bo mu Rwanda bahujwe na Facebook bitwa «Umumaragahinda» mu mpera z’umwaka wa 2012 barongeye barahura, bakomeza ibikorwa bitandukanye biyemeje birimo no gufasha abatishoboye.
Dusabimana Fulgence w’imyaka 29 utuye i Nyarugenge muri Kigali, umwe muri urwo rubyiruko, yatangarije IGIHE ko mu minsi isoza umwaka wa 2012 bakoze igikorwa cyo gusangira iminsi mikuru y’Ubunani na Noheli n’abababaye kandi batishoboye mu bitaro bikuru bya Muhima. Agira ati "Iki gikorwa cyabaye ku cyumweru tariki ya 23 ukuboza 2012 saa saba z’amanywa kugeza saa kumi. Hakaba hari hateganijwe kurihira amafaranga y’ibitaro, guhemba umubyeyi utishoboye wabyaye mu ijoro ribanziriza iki gikorwa nyirizina no gutanga ibikoresho by’ibanze bifasha abana bakiri impinja."
Akomeza atangaza ko byose babasha kubigeraho mu nkunga ituruka mu banyamuryango n’abandi bagiraneza bifuza kwifatanya na bo, binyuze kuri Konti no."4401080025" iri muri KCB yafunguriwe ibyo bikorwa. Barateganya kuba Foundation yemewe ku rwego rw’igihugu muri uyu mwaka wa 2013, ngo bizabafasha kugera ku ntego bafite y’imishinga myinshi bateganya gukora ifitiye umuryango nyarwanda akamaro.
Uru rubyiruko rwahuriye kuri Facevook rwatangiye taliki ya 19 Nyakanga 2011 bageze kuri 2,400; haba ababa mu Rwanda n’ababa mu mahanga b’urubyiruko, bahujwe no kuganirira kuri facebook, aho ubu tumaze kugera ku 8,788.
Mu bikorwa batangiye harimo gusura abarwayi mu bitaro bitandukanye, nka Kibagabaga na CHUK, gusura imfubyi zasizwe iheruheru na Jenoside yakorewe Abatutsi, kuganira kandi bagashyiraho gahunda y’uko bazajya bahura, mu rwego rwo kubonana no kungurana ibitekerezo ku bari mu Rwanda, abo mu mahanga bo babibagezaho binyuze ku rubuga rwabo «Umumaragahinda» rwo kuri Facebook ".
Binyuze kuri uru rubuga kandi abarugize barahura bagashyiraho amatsinda hanyuma bakemeza icyo bagomba gukora.
Dusabimana avuga ko ikintu kibatera imbaraga zo gukora ibi ari uko bazi ibibazo abantu banyuranye bahura na byo. Agira ati "Ikintu kidutera imbaraga ni uko tuzi ibibazo biri mu bantu, kandi natwe twarafashijwe, bityo twishyize hamwe nk’urubyiruko ngo tugire icyo twakorera abandi badukeneye."
Dore umurongo babarizwaho kuri facebook :
https://www.facebook.com/groups/263890610303469/
Uwashaka kuba umunyamuryango cyangwa gutera inkunga yabandikira aciye hano: [email protected]
Marketing
4546
Editor
078 827 26 21
Management
0788 74 29 08 / 0788 49 69 15
Emails: [email protected], [email protected]


text:
Ababyeyi barerera mu rwunge rw’amashuri rwa Mutagatifu Matayo rwa Busasamana, ruherereye mu murenge wa Busasamana mu karere ka Rubavu, binubira ko bakorera inama mu cyumba cyuzuye imyotsi, kuko gifatanye n’igikoni.
Bamwe muri aba babyeyi bavuga ko nk’inama baherutse gukora bayikoze icyumba cy’inama cyuzuye imyotsi, ku buryo abagira ikibazo cy’ubuhumekero wasangaga barimo bakorora, abandi amaso yarize.
Ubuyobozi bw’iki kigo bwo butangaza ko n’ubwo iki kibazo gikomeye cyane kugira ngo gikemuke bizafata igihe kinini kuko nta bushoobozi bafite bwo kubaka ahakwiriye.
Uru rwunge rw’amashuri rwa Busasamana rurimo abanyeshuri barenga 400, ariko ukurikije igihe cyashingiwe mu myaka ya za 70, ubona kigenda kirushaho gusubira inyuma, nk’uko umwe mu baharerera yabivuze.
Yagize ati:“Burya isura y’urugo igaragarira ku irembo, iyo ukinjira mu kigo uhura n’icyapa kiri mu gihuru, ibi ariko byo ntacyo bitwaye nko kubona ikigo kimaze imyaka igera kuri 40 kitagira icyumba cy’inama, dukorera inama mu nzu abana bariramo ifatanye n’igikoni, iyo turimo rero imyotsi iratwica.
Dusohoka kandi nabwo tunuka imyotsi k’uburyo uretse yenda no kuba umugore wanjye azi ko naje mu nama hano, yambaza aho nari ntetse”.
Akomeza avuga ko bamwe mu babyeyi bafite indwara zo mu buhumekero bahitamo kumvira inama mu madirishya, kandi ngo kuba kiriya cyumba bakoreramo inama ari inzu abana bariramo bibakereza gutangira inama kubera ko ngo babanza gukuramo amasahane yabo no kushyira intebe k’umurongo.
Yagize ati:“Buri gihe iki kibazo tukibwira ubuyobozi bw’ikigo ariko bwatereye agati mu ryinyo, hari ubwo bamwe bazajya bareka kuza mu nama aho kugira ngo bahakure uburwayi”.
Umwe mu banyeshuri yavuze ko kuba nta cyumba mberabyombi bagira bituma batidagadura, ibi ngo bituma batumva radiyo cyangwa ngo barebe Televiziyo, akaba yarifuje ko ikigo cyasaba ababyeyi yenda bakakiyubakira, ariko abana bakagira igihe cyo kwidagadura n’aho kwidagadurira.
Umuyobozi w’urwunge rw’amashuri rwa Busasamana, Hakizimana Antoine, yagize ati:“Ni byo koko ababyeyi bakorera inama mu nzu abana bariramo iba yegeranye n’igikoni, ni ikibazo rero, ariko ntabwo kugira ngo haboneke icyumba cy’inama biri hafi kuko turacyafite byinshi ibyo gukora byinshi.
Nk’ubu ‘laboratoire’ yacu ni ntoya, dufite ikibazo cya mudasobwa aho abana bahurira kuri 1 ari 20, tuzabanza dukemure ikibazo ku kindi ni biba ngombwa tuziyambaza imbaraga z’ababyeyi”.
Nyuma y’uko mu minsi ishize abayobozi b’utugari n’abakozi babungirije, n’abanyamabanga nshingwabikorwa b’imirenge mu turere tugize intara y’Uburengerazuba bagiye basezera ku mirimo yabo, bamwe mu (...)
Ubuyobozi bw’akarere ka Nyamasheke buravuga ko buhangayikishijwe n’abantu badukanye ingeso mbi yo gutema inka z’abaturage. Ni nyuma y’aho mu murenge wa Bushenge, mu karere ka Nyamasheke, umuturage (...)
Bamwe mu baturage bubatse inzu z’icyitegererezo mu kagari ka Muhira mu murenge wa Rugerero mu karere ka Rubavu, baravuga ko bamaze amezi ane bategereje kwishyurwa amafaranga agera kuri miliyoni 3 (...)
Ubuyobozi bw’akarere ka Ngoma butangaza ko kuva gahunda ya Girinka munyarwanda yatangira mu mwaka wa 2006, kugeza ubu inka zimaze korozwa imiryango itishoboye muri aka karere zimaze kurenga 6928. (...)
Abaturage bakora mirimo yo gutunganya imihanda no gucukura imirwanyasuri muri gahunda ya VUP mu murenge wa Kinihira ho mu karere ka Ruhango, baravuga ko bamaze igihe kigera ku mezi ane (...)
OPP. MAGERWA, EXPO GROUND, GIKONDO KIGALI, RWANDA PHONE NO : +250-784867952 / 53
© Copyright 2015: Imvaho Nshya. All rights reserved.
Powered by: RPPC.


text:
dim.
03
juin
2012
1. Imana kuva kera yagiye yigaragariza muntu ikoresheje ibimenyetso, ibitangaza, rimwe na rimwe ikagaragaza ko ukuboko kwayo ari impangare kukaba intanyeganyezwa. Ibyo nibyo isomo rya mbere rigarukaho aho Musa abwira Israheli ati “hari undi muryango w’abantu wigeze wumva nkawe ijwi ry’Imana rivugira mu muriro rwagati, maze bagakomeza kubaho? Cyangwa se hari indi mana yigeze igerageza kwikurira ihanga hagati y’irindi ikoresheje ibyago, ibimenyetso n’ibitangaza bikaze? Ikabigirisha kandi imirwano, n’imbaraga n’umurego by’ukuboko kwayo?”Imana irigaragaza nk’Imana yifuza kugirana umubano n’abantu, ikababa hafi, ikabatabara, ikabereka ko ari umuryango yitoreye kandi yifuza kurengera igihe cyose. Iyo Mana twemera ni imwe: Imana Data, Mwana na Roho Mutagatifu ikaba ari yo iduha impagarike n’ubugingo kandi ikaduhamagarira gushyira amizero yacu muri Yo. Niyo mpamvu Musa abwira abayisraheli natwe atubwira ati “uyu munsi rero mubimenye kandi mujye mubizirikana mu mitima yanyu: Uhoraho ni We Mana mu Ijuru no ku isi, nta yindi ibaho.” Iyo Mana imwe mu batatu, niyo duhimbaza kandi niyo twayobotse kuko umutima wacu utazatuza bibaho utaratura muri Yo.
2. Pawulo mu Isomo rya kabiri we aratubwira ko hari Roho ya muntu, ikaba ari ishingiro ry’ukubaho kwe, ugukora kwe, ugukunda kwe ndetse ntiyibagirwe kutubwira ko iyo roho ya muntu ifite intege nke, ko Uhoraho atayishyigikiye ngo ayiyobore, ishobora gutura ruhabo nyirayo. Ariko nanone “uwo Roho twahawe ntabwo ari Roho y’ubucakara idusubiza mu bwoba, ahubwo ni Roho itugira abana bishingiwe kibyeyi”. Ibyo tubikesha rero Roho wa Nyagasani, yo shingiro ry’urukundo no gusabana n’abavandimwe. Iyi Roho y’Imana niyo yinjira muri twe maze ikatubwiriza gukora igishimisha Imana iyo tuyikundiye ikadukoresha. Iyo Roho y’Imana idutuyemo tuyikomora kuri Kristu wanze ko twasigara turi imfubyi maze akadusigira Roho we ngo aturinde kandi atuyobore. Turi “abasangiramurage rero b’Imana n’abasangiramurage ba Kristu” tubikesheje Roho We twemera kwakira.
3. Uku kugenerwa umurage no kuba abasangirabutumwa na Kristu nibyo Matayo atubwira mu Ivanjiri aho agira ati: “nahawe ububasha bwose mu ijuru no ku isi. Nuko rero nimugende mwigishe amahanga yose, mubabatize ku izina ry’Imana Data na Mwana na Roho Mutagatifu, mubatoze gukurikiza ibyo nabategetse byose. Dore kandi ndi kumwe namwe iminsi yose, kugeza igihe isi izashirira.” Aya magambo ya Yezu benshi bavuga ko ari urufunguzo rutuma twumva neza Ivanjiri ya Matayo aratugaragariza ko twinjiye mu Mana, tukaba tubereyeho kandi tubeshejweho nayo, ikaba iduha ubutumwa bwo kuyihagararira. Kuyihemukira rero ni ukwimena inda. Yezu ari kumwe natwe iminsi yose n’ibihe byose, aturimo rwagati akoresheje Ijambo rye riducengera buhoro buhoro ariko rikatugera mu ndiba y’umutima.
4. Imana imwe mu batatu ntabwo rero iduheza ngo ibeho ityo kuko yihagije. Ahubwo kubera urukundo itwinjiza muri Yo maze ikaduha ubutumwa bwo guhinduka beza duhindura isi nziza.
P. Jean Damascène MUGIRANEZA


text:
Ntamuntu utarota keretse uruhinja. Cyakora incuro abantu barota zigenda zigabanuka uko bagenda basaza nk’uko n’amasaha yabo yo gusinzira agenda aba make.
Kurota rero bikaba ari incamarenga zidafututse kandi abantu benshi ntibakunze kwibuka ibyo barose. Akenshi abantu barota ibintu bibateye ubwoba Abagore barota kurusha abagabo kandi bagore bakarota igihe kirekire kurusha abagabo. Abagore akaba ari nabo bakunze kurota ibintu biteye ubwoba cyane iyo batwite kubera ko baba bahangayitse. Kurota si uburwayi ariko iyo umuntu akunze kurota nabi cyangwa kurotaguzwa hashobora kuba hari ikindi kintu cyihishe inyuma. Icyo gihe rero aba akwiye kubaza muganga. Ku bindi bisobanuro mwakumva iki kiganiro.


text:
Urutare rwa Nyirankoko rwitwaga urw’Imitsindo
Urutare bita urwa Nyirankoko ruherereye i Tare mu Murenge wa Mbazi ho mu Karere ka Huye, ngo rwari urw’imitsindo.
Ni urutare runini ruri ahirengeye, ku buryo uruhagazeho abona imisozi yo mu Murenge wa Mbazi n’iyo hirya yawo.
Uzamutse gato (nka metero 30) agana ku gasongero k’umusozi uru rutare ruriho, uhasanga akabindi kahashyizwe na kompanyi ‘David&Family’ nk’ikimenyetso cyo gushishikariza Abanyarwanda gukunda ikawa.
Ariko batayihinga gusa ahubwo banayinywa.
Uhagaze hafi y’ako kabindi aba yitegeye umusozi wa Huye, aho bita kwa Nyagakecuru.
Ntabwo byoroshye kubona abantu bakuze bazi iby’amateka y’uru rutare, kuko aho ruherereye nta bantu bakuze cyane bagihari.
N’abahari bafite imyaka ibarirwa muri 80 bavuga ko bakuze bumva ariko rwitwa, ko nta mateka yarwo bazi.
Gusa Aloys Tuyisenge uyobora abakerarugendo bashaka kumenya ibijyanye na kawa muri Kompanyi David and Family, asobanura ibijyanye n’ayo mateka, avuga ko na we yasomye mu bitabo.
Ngo icyamuteye kwihatira kumenya aya mateka, ni ukubera ko mu ho basurisha abakora ubukerarugendo bushingiye ku ikawa, n’uru rutare rurimo.
Avuga ko rwise urwa Nyirankoko ahagana mu mwaka w’1348, ku ngoma y’umwami Kigeli Mukobanya.
Muri icyo gihe ngo hariho umugaba w’ingabo bitaga Mukikira w’i Burundi. Yateye mu Rwanda yigarurira igice cyari hafi y’Akanyaru.
Icyo gihe umwami w’u Rwanda na we yarateye ashaka gusubirana igice cyari cyatwawe n’Abarundi ariko ntibyamuhira. Baje gushaka insinzi bifashishije iragu ry’inkoko.
Tuyisenge ati “mu gushaka imitsindo y’iragu ry’inkoko bafataga imishwi itaratera bakayica imitwe, bagahuza ibihimba, bakavugiraho amagambo y’imitsindo hanyuma inkoko imwe igasigara mu ngoro y’imana, indi ikajyanwa mu gihugu bashaka gutsinda.”
Abanyarwanda ngo bamaze kubona inkoko izabafasha gutsinda, bashaka uko izagera mu birindiro by’Abarundi.
Ntibyari byoroshye, ariko ngo bibuka ko Abarundi bakunda Abanyarwandakazi, bigira inama yo kuyiha umukobwa w’umwegakazi witwaga Nyirarutenge.
Wa mukobwa baramubonye bamushima ubwiza, nuko Mukikira yiyemeza kumurongora. Bagiye kuryama nijoro ngo yamuseguye ya nkoko nuko imitsindo yarimo ituma apfa.
Mu gitondo Abarundi basanze umutware wabo yapfuye bica wa mukobwa kuko batekerezaga ko nta wundi yazize.
Mu Rwanda naho bamenye ibyabaye bagaba ikindi gitero noneho baratsinda.
Mukikira yashyinguwe ku Rutare rwa Kavumu ruri hafi y’Akanyaru, naho Nyirarutenge we ashyingurwa kuri uru rutare rw’i Tare, dore ko rwari na hafi y’aho bene wabo bari batuye.
Uru rutare bashatse kurwitirira Nyirarutenge, ariko kubera ko bibukaga ko yari yatwaye imana y’inkoko barwita urwa Nyirankoko.
Uri hejuru ku Rutare rwa Nyirankoko ahabona inzira zo kunyuraho agana ku gasongero karwo aruturutse munsi, cyangwa aruvaho agana ku gasongero k’umusozi ruriho.
Hari n’icyicaro gicukuye mu ibuye rimwe kimeze nk’intebe yegamirwa ndetse n’igisoro.
Tuyisenge asobanura ibi agira ati “mu Rwanda, abegakazi bavagamo abagore b’abami.
Hafatiwe ku kuba Nyirarutenge na we yari umwegakazi, abami bimaga u Rwanda bazaga gushakira insinzi ibatsindira abanzi kwa Nyirankoko.”
Icyicaro kihaboneka ngo ni icyo umwami yicaragamo bari gutegura uko bazatera. Igisoro cyo ngo ni Ruganzu Ndori wakihasize.
Ku musozi wa Tare, hafi ya rwa rutare, hari n’amabuye umuntu yakwitiranya n’amakoro.
Tuyisenge avuga ko ari inkamba, ni ukuvuga ibisigazwa by’ubutare byasigaraga abantu bari gukora amacumu n’imyambi.


text:
Mu gice giherutse, Jacques yari arimo asaba Tycoon ko yamwemerera bakajya baryamana bahuje ibitsina, ese yaje kubyemera?
.....Nta mwanya na muto Tycoon yigeze afata wo kubitekerezaho kuko yahise yemerera Jacques kujya bikoranira urukundo kuko nawe yari yari amaze gutera icyizere abakobwa n’abagore ikizere.
Guhera ubwo Jacques cyabakobwa yahise aba umugore wa Tycoon maze batangira gutingana karahava. Ubu buzima ni bwo bwashimishije Tycoon kuko nta na rimwe Jacques yigeze amutesha umutwe nk’uko abakobwa babigenzaga.
Nyuma y’igihe gito Jacqes yarangije kwiga muri maze ajya gukodesha i NYAMIRAMBO, ariko nabwo nta cyumweru cyashiraga batabonanye kuko Tycoon yasozaga amasomo akajya i Nyamirambo kureba Jacques.
Umunsi umwe byari ku cyumweru ubwo Tycoon yajyaga gusura Jacques, ariko ku bw’amahirwe make asanga Jacques adahari dore ko Tycoon yanagezeyo umuriro wamushiranye muri Telefone.
Igihe Tycoon yari ahagaze mu gipangu akibitekerezaho, abona umukobwa aturutse mu gipangu cy’imbere, yari umwari ushinguye, ufite hasi heza, ufite mu gatuza haringaniye, mbese w’ikimero cyiza cyane.Yari umwari wujuje byose byatuma umukobwa yitwa mwiza.
Uwo mukobwa yaje amwenyura na bibiliya mu ntoki, yari yambaye n’agakanzu keza k’umutuku kagaragaza umubiri we neza, maze asuhuza Tycoon aramubaza ati” ko mwaheze inyuma y’urugi se?” Tycoon ati”ndashaka umusore uba hano kandi terefone yanzimiyeho”
Kevine yahise amutiza cagi amwereka aho acomeka ku ibaraza ariko abanza no kumuhamagarira Jaques kuri telefone ye mugihe iya Tycoon itari yajyamo umuriro, maze Jacques amubwira ko yari yagiye muri siporo arimo kuza.
Kevine warebaga Tycoon icyoroshye yamusezeyeho amubwira ko agiye gusenga , Tycoon ati:”usengera he se, uziko utananyibwiye?”undi ati: “ Yoo! Ihangane nitwa Kevine ubu ngiye k’urusengero rwa ADEPR hariya hirya.”
Tycoon yahise amubaza ati “umuntu w’umwana se agira idini ko asigara ku rugo?”Kevine araseka aramusubiza ati” si ndi umwana ,uziko njyeze mu wa kane w’amashuri y’isumbuye ?uransuzuguye kwita inkumi y’imyaka cumi n’irindwi umwana !gusa ndakubabariye !, ariko impa nimero yawe Jacques natinda nze kukubaza nze mbe nkuganiriza ,utagira irungu!” nuko Tycoon ahereza Kevine nimero ye.
Kevine yagiye yakunze Tycoon cyane yivugisha mu mutima ati: “mbega igisore cyiza mana we! Gifite ubwanwa bwiza gusa! Umva ko nakatiye beshi uriye sinazuyaza ngize Imana akansaba urukundo!” Gusa ariko Kevine yahise agire ubwoba yibutse ko mu gipangu bizwi ko Jacques ari umutinganyi, ni ko gukeka ko yaba na Tycoon ari uko.
Tycoon akimara kubonana na Jacques bakoze ibyabo barizihirwa nk’ubusanzwe, nyuma yaho Tycoon ataha Kevine ataraza nibwo Tycoon yasigiraga ya cagi Jacques ngo ayimuhere uwo mwari.
Kevine avuye gusenga yasanze Tycoon yatashye biramubabaza maze aramuhamagara aramuganiriza, gusa atungurwa no kumva Tycoon atamubwira ibyo kumutereta nk’uko abandi bahungu Kevine yavuganaga nabo byagendaga. Ni uko Kevine aravuga ati:”ubanza uyu umuhungu atameze nk’abandi! Hahirwe umukunzi we ubanza atamuca inyuma!”gusa Kevine ntiyacitse intege ahubwo buri gitondo yabazaga Tycoon uko yaramutse na nimugoroba akamwifuriza ijoro ryiza.
Baca umugani ngo imfusha ntibara ibirago, nyuma y’ibyumweru bibiri nibwo Tycoon yakiriye amakuru ngo Jacques arwariye mu bitaro bya CHUK ngo ndetse yararembye kuko bari basanze yaraboze urura runini (Gros intestinaux) maze ako kanya Tycoon ahita ajya ku mureba agezeyo asanga bamaze ku mwinjiza mu cyumba babagiramo, mu gahinda keshi muganga wamubagaga yasohotse avuga ko birangiye ubwo bageragezaga kumukorera operasiyo(operation) bwa kabiri Tycoon yapfushije umugore gabo we yari amaze imyaka itatu bakundana banaryamana.
Byari amarira meshi ku munsi wo gushyingura Jacques. Iwabo wa Kevine nibo babigizemo uruhare kuko yabaga mu gipangu cyabo kandi yari imfubyi nta n’umuryango yagiraga uretse Tycoon.
Ubwo bari ku irimbi Tycoon yahasutse amarira atagira ingano kuburyo abantu bose babibonye neza ko yatinganaga na Jacques, ariko ibyo nta cyo byari bibwiye Tycoon kuko ubwo abandi batahaga we yagumye ku gituro cya Jacques aboroga cyane, nta cyo na Kevine atakoze ngo ahamukure atahe ariko arabyanga, maze kuko Kevine nawe yumvaga atava iruhande rw’umusore yari yikundiye yanga kumusiga barahararana!
Murenzi Sixbert


text:
Rulindo: hatashywe inyubako nshya za SACCOS.
Abaturage bo mu karere ka Rulindo, muri iyi minsi barimo gutaha inzu zizajya zikorerwamo n’ amakoperative yo kubitsa no kugurizanya, ariyo imirenge sacco,aho batangaza ko kuva imirenge sacco yatangira gukora barimo kurushaho kuba abakire.
Ni muri urwo rwego kuri uyu wa kabiri tariki ya 25/6/2013, hatashywe inzu za saccos zo mu mirenge itatu , ari yo Bushoki, Rusiga, Hamwe na shyorongi.
Nk’uko byagarutsweho n’abaturage batuye muri iyi mirenge bagiye bagira n’uruhare mu kubaka izi nzu, bavuga ko kuba barabashije kwiyubakira inzu zizajya zibika umutungo wabo basanga ari igikorwa gikomeye.
Abanyamuryango b’izi sacco kandi banavuga ko kuva sacco zatangira gukora mu karere ka Rulindo, ubukungu bwabo bwiyongereye biturutse ku mikoranire myiza bagiye bagirana n’imirenge sacco.
Aba baturage bavuga kandi ko kuba babasha kugenda batera imbere uko bwije n’uko bukeye, ngo babikesha ubuyobozi bwiza bw’igihugu, aho leta idahwema kubatekerereza.
Bakaba bashimye cyane uburyo leta yatekereje kubegereza sacco, mu gihe bamwe muri bo batabashaga kwizigamira kubera kubura aho babitsa amafranga yabo.
Mukakarangwa fransiska ushinzwe iterambere rya sacco wavuze mu izina ryikigo cy’’igihugu gishinzwe guteza imbere amakoperative, yashimiye akarere mu bikorwa bikomeye gakora biteza imbere urubyiruko.
Yabwiye abanyamuryango ko ibyo bakoze ari ibikorwa by’indashyikirwa,gusa abibutsa ko kuba inyubako ari nziza bidahagije ,ngo kuko icya ngombwa ari ugukorana neza na za saccos.
Yakomeje abwira abanyamuryango ba za sacco ko batashobora gukira mu gihe badafata inguzanyo kandi bakabasha no kuyishyura.
Yababwiye ko amakoperative agomba kuba ashobora kubyara umusaruro wahindura imibereho yabo,ikarushaho kuba myiza.
Yagize ati”amakoperative akora neza ashobora guhindura imibereho myiza y’abanyamuryango,ngayo amakoperative twifuza ko yabaho.Kuba inzu zubatse neza ntacyo zimariye abanyamuryango ibyo nta kamaro.nimukore neza ,murebe ukuntu muhindura imibereho yanyu mu gihe gito.”
Umuyobozi w’akarere wungirije ushinzwe ubukungu mu karere ka Rulindo,Murindwa Prosper asabye abanyamuryango ba za sacco zatashywe muri iyo mirenge ,gukorana neza na za sacco zabo kugira ngo batazihombya kandi nibo bishobora kubagiraho ingaruka zitari nziza.
Akaba yarangije abizeza ubufatanye n’inkunga izaturuka mu buyobozi bwabo muri iyi gahunda yo kwiteza imbere.


text:
Laugh Aloud!
---------- Forwarded message ----------
From: HABYARIMANA BANGAMBIKI
Date: Sat, 22 Aug 2009 11:32:20 +0200
Subject: IMBORO ISIRAMUYE N'IDASIRAMUYE
To: Singirankabo J Damasene
Komera Damascene, usiramuye n'udasiramuye bose baswera neza iyo bazi
icyo bakora. Ubushakashatsi buvuga ko usiramuye atinda kurangiza kuko
umutwe w'imboro uba wambaye ubusa waragabanyije ubworohe(sensibilité)
kubera guhora yikuba ku myenda, ibi bituma atinda kurangiza bityo
agahaza umugore gusa iyo bikabije ababaza umugore. Imboro idasiramuye
ni karemano kandi iswera neza danger gusa ni iyo gusohora vuba kuko
iryoherwa vuba. Ugomba kwirinda gusohora vuba nkuko tubisobanura mu
gitabo KUNYAZA GUKUNA GUSWERA kiri ku http://www.igituba.org
Kuri iyo famille bazegere muganga.
ibitabo twanditse biri hano
inkuru z'igitsina
http://igitubaproject.blogspot.com
2009/8/21, Singirankabo J Damasene  :
> muraho. mporambashimira inama mudahwema kutugira niyo mpamvu numva nahora
> mbasobanuza ibyansobaniye. none se ni irihe tandukaniro hagati y' umuntu
> ukora imibonano mpuzabitsina yarisiramuje n' undi utarisiramuza ? ninde
> urangiza mberekandibiterwa niki, ninde uryoherwa cyane kurusha undi? ninde
> uryohereza umugore cyane kurusha undi.
>
> ikindi kibazo mfite umugabo w'inshuti yanjye umugorewe yambwiye ko
> ntanarimwe aramurangiriza kandi uwo mugabo yanze kujya kwa muganga ngo
> batazamusea kandi yiyubashye cyane mwagira namaki uwo mugabo cyangwa uwo
> mugore. MURAKOZE KANDI Imana ibahe umugisha
>
>
>


text:
Kwibuka imirimo Imana yakoze bimaze iki ?
Zaburi143 :5 « Nibutse iminsi ya kera ;nibwira ibyo wakoze byose :ntekereza umurimo w’intoki zawe. »
Ukwiye kwibuka urukundo Imana yagukunze ukibuka aho Imana yagukuye kuko umuntu utibuka aba ari umupfapfa. Ukwibuka n’ikintu cyiza cyane ugatekereza ibyo Imana yagukoreye kuko bituma utibagirwa Imana kandi biguha kunesha urugamba.
Uyu mugabo Dawidi yari azi gutekereza hanyuma akibuka aho Uwiteka yamukuye akamukiza intare hamwe n’amadubu yirirwaga arwana nayo akamushyira ku ngoma ikamurutisha bene nyina .Yibutse imirimo itangaza Imana yamukoreye arashima.
Kwibuka imirimo y’Imana ;kwibuka agakiza twahawe, bituma tutiyandurisha iby’isi kuko byose bizahita ariko uwumvira ijambo ry’Imana azagumaho iteka ryose. Ijambo ry’Imana ryo ntabwo rizashira kuko niryo ritubatura rikadukura mu mwijima rikatumurikira inzira. Niyo mpamvu dukwiye kwibuka aho twavuye : tugomba kwibuka ukuntu Imana yaturinze hanyuma tugashima imirimo Uwiteka yakoze.
Ijambo RY’Imana riratubwira mu buhanuzi bwa Yesaya 43 :2 « Nunyura mu mazi nzaba ndi kumwe nawe ;nuca no mu migezi ,ntizagutembana ;nunyura mu muriro ntuzashya,kandi ibirimi byawo ntibizagufata. »
Ibyo wari ukwiye kubyibuka hanyuma ukazamura amaboko ugashima Imana ;ubwoko bw’abisiraheri Imana yabukuye muri Egiputa mu buretwa bwa Farawo. Nyuma, Imana yarabihanangirije ibabuza kwibagirwa iti : nimurya mugahaga ntimuzibagirwe Imana yabakuye mu gihugu cya Egiputa.Nuko rero mujye muhora mwibuka ibyo kuko byongera n’ imbaraga tugakomeza urugendo kuko Imana iba yadukoreye ibikomeye.
Ukwiye kwibuka ko hariho imbaraga zikurinda mu buzima bwawe hamwe no mu bugingo ugashima Imana. Imirimo y’amaboko y’Imana itangaje : hano Dawidi aravuga ngo ndibuka imirimo y’amaboko yawe ikantangaza kuko utabikoreye gukiranuka kwanjye ahubwo wabikoreye ubuntu n’urukundo. Nyuma arangije aravuga ngo ntabwo nzakuvaho.
Gushima kwa Dawidi kwatumye Imana ibona ko Dawidi afite umutima umeze nkuko ishaka. Natwe bene data dukwiye kwibuka imirimo itangaza Uwiteka yadukoreye hanyuma tukayitura imitima yacu kuko yatugiriye neza, Imana ishimwe cyane. Imana ibahe umugisha kandi idukomeze kwibuka imirimo itangaza idukorera ku manywa na n’ijoro.
Athanase NTEZIYAREMYE


text:
Ubuyobozi bw’akarere nabwo bwemeza ko hari bamwe mu baturage bakicyita abafite ubumuga amazina mabi ariko ko ubukangurambaga bugenda bukorwa kugirango bicike.
Abraham ni umwe mu bafite ubumuga bw’ukuguru ariko ngo nicyo kibazo kimuhangayikishije kuko ngo aho anyuze ngo yumva bamwe bavuze ngo dore cyakimuga bikamutera agahinda.
Agira ati “Hariho bamwe banyita ngo dore cyakimuga kubera ko mfite ukuguru kumwe iyo barinyise numva ngize umujinya kuko iyo banyise ngo ndi ikimuga. Na njye nareba nkabona ntameze nk’abandi nkumva ngize agahinda kuko nitwa Abraham bagomba kunyita Abraham iyo ni imvugo mbi.”
Bamwe mu bafite abana bafite ubumuga bw’ingingo zitandukanye bavuga ko birirwa barwana intambara zitoroshye n’abasesereza abana babo babita amazina mabi abatera ipfunywe mu muryango Nyarwanda bakababwira ko ibyo bidakwiye kuko ari abana nk’abandi.
Musabyimana Olive ati “Nyine ibyo bajya babivuga bakabatuka ngo ni ibimuga , ibicumba tugakora intambara nabo nk’ababwira ngo nti nawe yavukiye amezi icyenda nkawe nawe ni umuntu.”
William Safari Umukozi ushinzwe Ubukangurambaga mu Ihuriro nyarwanda ry’abafite ubumuga NUDOR, avuga ko batazahwema zo gukomeza gukora ubukangurambaga bwo kwigisha abagifite imyumvire yo gusesereza abafite ubumuga kugirango babicikeho kuko babita ibintu aho kubita abantu.
Ati “Kuba bigihari byo biracyahari ariko zimwe mu ingamba dufite nugukomeza gukora ubuvugizi mu rwego rwo guhindura imyumvire tubumvisha ko ariya mazina Atari meza kuko apfobya abantu ,ntiyereke umuntu ko ari umuntu ahubwo akamwereka ko ari ikintu.”
Simbarikure Theogene, umukozi w’akarere ushinzwe kwinjiza abafite ubumuga muri gahunda z’igihugu avuga ko hari inyito zashyizweho ziboneye zikoreshwa ku bafite ubumuga harimo abafite ubumuga bw’ingingo, abafite ubumuga bwo mu mutwe , abafite ubumuga bwo kumva no kutabona.
Akomeza avuga ko izindi nyito zitemewe kandi n’abazikoresheje kubushake barabihanirwa kuko byambura abantu uburenganzira bwabo.
tariki ya 3 Ukuboza, isi yose yizihiza umunsi mpuzamahanga wahariwe abafite ubumuga, insanganyamatsiko yuyu mwaka iragira iti “kwita ku iterambere rirambye, duharanira kugira umurimo kuri bose.”


text:
Reba Video
Igitsina
Ijambo ry'Ibanze ry'Umwanditsi Mukuru
Reba iyi video aho dusobanura uburyo abantu batagomba gutinya kuvuga no kuganira ku bitsina badafite ubwoba, kuko kuba igituba n'imboro twarabihinduhe ubwiru nabyo bitwica mu cyayenge. Twe ku igituba.org nta soni tugira kuko isoni zirisha uburozi!
. Reka rero tubyisobanmurire tubisobanurire abana inshuti n'abavandimwe kugirango tumenye iyo tuva n'iyo tujya mu rwego rw'imibonano mpuzabitsima. Utarabikora azabanze antere ibuye!
at 11:30 AM
Labels: bangambiki, igituba
Subscribe to: Post Comments (Atom)


text:
Benshi bibwira ko gutera akabariro birangirira aho gusa nyuma y’iki gikorwa hari byinshi biba bikenewe ko ukorera umukunzi wawe cyane bikaba bikundwa nabakobwa abagore mugihe igikorwa ny’irizina kirangiye, Dore ibintu by’ingenzi wamukorera akanyurwa birenze
1.Kumusoma
Umugore aba ashaka ko umusoma ku minwa, mu gahanga witonze. Ibi bimugaragariza ko na nyuma y’igikorwa cy’urukundo ukimwitayeho kandi umukunze.
2.Koresha ijambo “ndagukunda”
Iri jambo rifite imbara zikomeye kubwira umuntu ko umukunda bimutera akanyamuneza ninayo mpamvu abagore benshi babyifuza
3.Kumukora ku nda ndetse no kubindi bice by’umubiri
usanga ahanini abagore bafuza ibi baba batwite cyangwa basanzwe babikunda
4.Kumubwira ko ari mwiza
Kumubwira ko arimwiza afite ubwiza butangaje bimutera akanyamuneza mu mutima ntagire ikintu kibi aba yagutekerezaho cyangwa ngo abe yagira ibintu bibi yagukekaho.
Sibyiza ko nyuma y’igikorwa cyo gutera akabariro wahitwa wigendera nkaho ari umutwaro warutuye ugomba kumenya uko washimisha umukunzi wawe bityo akajya ahora yifuza ko mugira icyo mukora


text:
Umva,,,mw’ijuru hari Imana.ndakubwira wowe wihebeshejwe n’urubyaro.Imana ni Papa. Nanjye yampaye Samuel ubu mfite na Debora. Nasenze imyaka hafi itatu..nyuma mbona urybyaro.iyampaye nawe izaguhe wowe ihangane gusa.kandi mukundane cyane nuwo mwashakanye.Amen.
Imana ihora yiteguye gusubize amasengesho yacu. Wowe uri mugahinda k’uburyo ubayeho, humura igeno ryawe riri hafi, itegure kuryakira. Mana shimwa kuko iteka ryose uzahora uri Imana, hahirwa ukwiringira
Mwenyezimungu anaweza
Ni ukuri Imana ihabwe icyubahiro
Nukuri lmana ni igitangaza pee! Kd isubiriza igihe!!!
wow ndirirwana ibyishimo kubera ibyo Imana yakoze AMEN
yeweee Imana iratangaje najye biranyibatse cyane Imana yacu tuyiringire ntacyo itashobora!
Isumbabyose yarakoze njyewe nukuri nkuyemo isomo ryokwihangana nkibona uyumuryango numvaga maze kwiheba kandi maze imyaka ibiri nubatse ntarubyaro ariko haribyiringiro uyumuryango unyubatsemo imana ikomeze iwurinde uzabe uwamateka nokwamamara ibihe byese isumbabyose nihabwe icyubahirope!!!
Uyizera ntazakorwa nisoni kandi igihe gikwiriye irasubiza niyogushimwa ibihe byose nukuri niyogushimwa
Wooooahahha mbega byiza Mana weeee NDAGUKUUUUUUUNDA Uri mwiza kurusha bose utanga umunezero wukuri apana gupapila byabisi,NDAKWEMERA kdi NDAGUSHIMIYE ko wahaye Rozonno na Mia Umunezero uhambaye.vraiment sinzi ako Uri IMANA ITANGA UTAGURISHIJE PE.
nukuri imana usubiriza igihe
Imana iratabara kbsa, gusa bayubahe
birashimije imana iraguha ntimugura gs bubahe imana
niba hari ikintu kiryoshye niki kabisa mbega ibintu biryoshye
harimo cya gasongo ariko ndagaswi!!!!!


text:
Abaturage bakunze kwinubira uburyo imihanda ikunze kwangirika mu mvura ikabasiga mu mikorere idahwitse, bakibaza impamvu nta gikorwa ngo bikemuke kuko uko umwaka utashye usanga ahangiritse nta cyakozwe.
Hagarutswe ku muhanda wa Mukamira-Ngororero wakunze kwibasirwa n’inkangu, ikibazo gikunze kuba buri mwaka mu bihe by’imvura ahitwa i Rambura.
Hari kandi umuhanda uhuza Rambura na Rurembo ku kiraro cya Kirogotero, gitwarwa n’amazi n’indi mihanda itandukanye nk’ijya mu mirenge nka Muringa n’ahandi yangirika mu mvura, nk’uko Imanizampa Jean Pierre umwe mu baturage abitangaza.
Agira ati “Inaha imihanda igenda icika ndetse indi igasibama kuko cyane cyane dutuye mu karere k’imisozi miremire. Nko mu murenge wa Kintobo, mu Murenge wa Rurembo ndetse n’indi bahana imbibi usanga beza ariko bikaba byabapfira ubusa kubera icyo kibazo.”
Avuga ku mu handa w’ahitwa i Rambura, Nzanzimfura nawe ati “Iyi nkangu imaze nk’imyaka ibiri. Iyo imvura iguye biramanuka ariko ubu noneho byarengejeho.”
Mu myaka ibiri ishize, iyi nkangu ya Rambura yakunze gufunga umuhunda mu bihe by’imvura, ugasanga bihagaritse ingendo igihe kirekire mu bihe by’imvura.
Abaturage basaba ko iki kibazo cyashakirwa umuti urambye watuma kitazajya gihora kibaho mu gihe cy’imvura.
Abaturage kandi banagaruka ku muhanda Musanze-Rubavu ku bice byawo bigenda byangizwa n’isuri iterwa na rigore yawo yabaye nto, inatuma amazi arenga umuhanda akabasenyera.
Uumuyobozi w’Akarere ka Nyabihu Uwanzwenuwe Theoneste, avuga ko imihanda yangirika iri mu bizitabwaho mu ngengo y’imari ya miliyari 9,6Frw yatowe uyu mwaka.
Ati “Icyo twifuje ko iyi ngengo y’imari yazibandaho cyane cyane ni ibikorwa remezo. N’iyo mihanda niyo cyane twashyizemo imbaraga.”
Ku mihanda yangirika izitabwaho ngo harimo uwa kaburimbo wa Mukamira- Ngororero n’uwa Musanze Rubavu. Harimo n’indi yinjira mu mirenge n’ibiraro.
Ubuyobozi buvuga ko kandi bwanavuganye n’ikigo cya Leta gishinzwe ubwikorezi n’iterambere (RTDA) ishinzwe imwe mu mihanda, baranayereka ibyo bibazo ku buryo hategerejwe igihe cyo kubikemura.


text:
"Inzira ya mbere yo gutangira kubura amahoro ni ukwiganyira iby’ejo hazaza. Nntimukiganyire mutekereza iby’ejo, kuko ab’ejo baziganyira iby’ejo. Umunsi ukwiranye n’ibibi byawo (Matayo 6:25).
Benshi muri twe bafite ibihagije kumara uyu munsi; bityo rero nta mpamvu yo kwiganyira iby’ejo. Imana izaguha Ubuntu bw’uyu munsi, ariko ntabwo izaguha Ubuntu bw’ejo kugeza igihe ejo hazagerera.
Incuro nyinshi abantu bariganyira, bakaniganyira ikintu kitazanaba. Za “iyaba” n’ingorane. Niwumva za “iyaba” zitandukanye zinyura mu bitekerezo byawe, ujye witonda. Icyo gihe biba bishoboka ko uri hafi kugwa mu kwiganyira. Abantu benshi bariganyira nuko kwa kwiganyira kukabahindukira ubwoba kandi akenshi ibyo abantu batinya akenshi bibageraho. Dushobora kugira icyo dukura ku Mana binyuze mu kwizera. Nanone dushobora kugira icyo dukura kuri Satani binyuze mu gutinya.
Ntuzigere wemera kwiganyira iby’ejo. Wowe umenye gusa ko ariyo kwizerwa. Iby’eko hafite byose, habifitiye ejo.Ubuntu bwayo burahagije gukemura ibyo ukeneye. Ntuzigere wangiza Ubuntu bw’uyu munsi ngo ubuzwe kunezerwa uyu munsi no kwiganyira iby’ejo. Ibyo dushobora gukora muri Kristo biranejeje turamutse twize kubaho umunsi umwe mu gihe runaka.


text:
Ni imvura yaguye ku manywa yo kuri uyu wa 07 Ukwakira 2016.
Si imirima gusa yatwaye kuko yanatwaye amazu y’abaturage ane, n’ibikoresho byo mu rugo byarimo birangirika.
Uwineza Liliane umwe mu bo yangirije, avuga ko icyo bakeneye byihuse ari ibiribwa, kuko ibyabo ntacyo babashije gukura mu nzu zabo zangiritse.
Yagize ati “Nta kintu nakuyemo uretse umufariso umwe, ibitenge 2 n’imyenda y’abana natoraguye.
Ifu, ibishyimbo n’ibigori bari bampaye byose byagiye. Umugabo, abana nanjye buri wese yacumbikiwe ukwe. Badufashe tubone icyo gushyira ku ziko.”
Kamenangiga Jean Claude yahinze ibigori n’ibishyimbo bigatwarwa, avuga ko yahombye byinshi ariko ashima Imana ko ntawe imvura yahitanye.
Yifuza ko leta yabaha imbuto kuko nta bushobozi basigaranye bwo kwigurira indi.
Ati “Ndashimira Imana ntawe uyu muvu watwaye, ibindi ni ibisanzwe gusa Leta idufashije yaduha imbuto tugasubiza mu butaka, yenda twakweza nk’abandi bitari ibyo ntitwazakira inzara.”
Munyangabo Celestin umunayamabanga nshingwabikorwa w’umurenge wa Nyagatare avuga ko ikihutirwa bagiye gukora umuganda wo guhanga imirwanyasuri.
Yizeza abaturage ko bagiye kubakorera ubuvugizi bakabonerwa imbuto basubiza mu butaka.
Ati “Turabibona iki ni ikibazo gikomeye, turafatanya duhange imirwanyasuri, hanyuma turavugana n’inzego bireba bahabwe imbuto basubize mu mirima yabo.”
Yizeza kandi ko hagiye gushakwa uburyo bahabwa ibindi biribwa dore ko n’ubusanzwe bari basanzwe babihabwa.
Mu mudugudu wa Mirama ya mbere, muri uyu murenge wa Nyagatare, naho hari imirima yarengewe n’ibidendezi by’amazi, kubera iyi mvura.


text:
sam.
18
févr.
2012
1. Mu Isomo rya mbere, Imana iragaragaza urukundo ifitiye umuryango wayo kuko yawiremeye kandi ikaba yifuza kuwuyobora no kuwuba bugufi: “dore ngiye gukora ikintu gishya ndetse cyatangiye no kugaragara… Ndahanga inzira rwagati mu butayu, inzuzi zitembe ahantu h’amayaga. Uyu muryango nihangiye kandi uzahora uvuga ibisingizo byanjye”. Uru ni urukundo rukomeye Imana igaragariza umuryango wayo cyane ko wagiye uyihemukira igihe cyose. Ariko impuhwe zayo ni igisagirane, niyo mpamvu yongera guhamagara umuryango yakunze kuzageza kundunduro igira iti: “Israheli we! Wangeretseho ibyaha byawe, urananiza kubera amafuti yawe. Nyamara jye si ko meze; ku bw’izina ryanjye nkubabariye ibyaha byawe, sinzibuka amakosa yawe.” Nguko uko Imana itugenzereza. Tuyibera ibirumbo, tukajya kure yayo, nyamara Yo iratwihanganira ikagera ubwo iduhamagara mu izina, ikimenyetso cy’impuhwe n’urukundo bitagereranya idukunda.
2. Mu Isomo rya kabiri, Pawulo wari mu gihe cy’agahinda kandi umutima we ukaba wari uremerewe kubera abanyakorinti bari bifitemo abantu b’umutima wo kumurwanya no kutamwumva, arandika agira ati: “Imana irandeba: ibyo nababwiye sinari ngambiriye guhita mbihindagura. Koko rero Umwana w’Imana, Kristu Yezu twamamaje iwanyu, jyewe, Silivani na Timote, si uko ateye. Ntiyabaye icyarimwe «yego» na «oya», yabaye «yego» gusa!” Pawulo ntiyaranzwe, mu nyigisho ze, n’uburyarya cyangwa ubusambo, ahubwo yagerageje kumenyekanisha abo yari atumweho Kristu ndetse akagenda agerageza kumwiga imvugo n’ingendo. Ariko kenshi abantu turi ba nta munoza, no mu byiza tugerageza kuba twabibonamo ibitagenda. Pawulo rero ntiyifuza ko umuryango w’Imana wakomeza kumera gutyo, niyo mpamvu awusaba ko uwemeye yakwemera aho kuba akazuyazi. Ati “Yezu ntiyabaye icyarimwe yego na oya”, namwe rero nimugenze nka We.
3. «Ndabikubwiye: haguruka ufate ingobyi yawe witahire!» Yezu aragaragariza rubanda n’abafarizayi ko ikimuhangayikishije kandi icyo yifuza ari ugukiza muntu, nta mukize gusa ku mubiri ahubwo akanamukiza kuri Roho. Mu bwiyoroshye bwe, Yezu ntakiza kugira ngo rubanda rumwemere cyangwa se rumukurikire. Arakiza kubera urukundo n’impuhwe afitiye abababaye n’abanyabyago. Arabakiza kugira ngo nabo bigiremo ubuzima kandi bumve ko mu kababaro no mu magorwa yabo batari bonyine ko ahubwo Data uri mu Ijuru uri aho atagaragara abashyizeho ikiganza cye. Yezu ari bugufi y’abababaye kugira ngo abarinde kwiheba kandi abereke ko uburwayi cyangwa se ubundi bubabare bitari bikwiye kubabera impamvu yo kwitarura Imana, ahubwo bikababera impamvu yo kuyambaza no kuyitakambira yo ishobora kubakiza.
4. Yezu abonye ukwemera kwabo abwira icyo kirema ati «Mwana wanjye, ibyaha byawe urabikijijwe.» Yezu aragaragaza ko ukwemera tumufitiye ariko aheraho maze akadukiza ibyaha byacu, kandi urukundo adukunda nirwo rwihutira kutubwira ati “mwana wanjye, sinifuza icyaguhungabanya n’icyakubuza amahoro, ntabwo nkwifuriza urupfu, ahubwo kubera ko wifuza gukira ukaba wicishije bugufi, ibyaha byawe urabikijijwe”. Yezu adukiza nta kiguzi aduciye kuko adukunda. Arifuza ko natwe kubera urukundo twamutunganira kandi tukamenya kubaha no gushishoza. Kuba abigishamategeko bataragera aho babona muri Yezu ko ari Imana, ko ari Umushobora byose, ni ukubera kunangira umutima no kumva ko bazi byose. Niyo mpamvu babonye Yezu nk’utuka Imana kuko akiza ibyaha. Twige gusoma ibimenyetso by’ibihe kandi tubwire Yezu adufashe kumenya ibikorwa bye atwereka buri munsi.
P. Jean Damascène MUGIRANEZA


text:
Dawidi yagiraga umutima umukubita! Alice Rugerindinda
“ Dawidi amaze kubara abantu, umutima we uramukubita. Abwira Uwiteka ati: “ Ndacumuye cyane kubyo nkoze ibyo, ariko none Uwiteka ndakwingize, kuraho gukiranirwa k’umugaragu wawe kuko nkoze iby’ubupfu bwinshi” 2 samuel 24:10
Mu yindi Bibiliya haravugango Dawidi amaze kubara abantu yumvise umutima we udiha.
“ Dawidi arahaguruka agesa ku kinyita cy’umwambaro wa Sawuli bucece. Hanyuma Dawidi agira umutima umuhana, kuko yageshe ku mwambaro wa Sawuli. Abwira abantu ati : “ Uwiteka andinde kugenza ntya umwami wanjye Uwiteka yimikishije amavuta, ngahangara kumuramburiraho ukuboko kwanjye kandi ariwe Uwiteka yimikishije amavuta” 1 Samuel 24: 5b -7
Ubusanzwe iyo wakiriye Yesu nk’Umwami n’Umukiza w’ubugingo bwawe, ikizakubwira ko ikintu ukoze ari icyaha, cyangwa se Atari cyiza n’uko uzumva umutima ugukubita cyangwa se mu yandi magambo uzumva umutima wawe udiha cyangwa se utera cyane. Ubundi uzumva wabuze amahoro ndetse ube wanatangira kwibaza uko byagenze ariko nuza kubona akanya ko kwisuzuma wumve Umwuka Wera agusobanurira ibitagenze neza. Imana idusobanurire
Dawidi yari umuntu nkatwe twese, yakoraga amafuti, amakosa, ibyaha ariko akagira ikintu namukunzeho. “ Umutima umukubita, umutima udiha”!!!
Iyo umutima we wadihaga, cyangwa ukamukubita , ntiyarekeraga aho, ahubwo yahitaga yibonamo ubupfu bwe, maze akavuza induru akarira, ati mbabarira Mana, nikoko nacumuye, nakoze iby’ubugoryi, sinagombye kuba nabikoze …….. iki kintu Imana yarakimukundiraga.
Dore ibibazo rero bihari:
Hari igihe umuntu akora icyaha, umutima ukamukubita , ariko akihagararaho, akihesha amahoro kandi burya ngo icyaha gikurwaho nuko umuntu yatuye akihana agasaba Imana imbabazi byaba na ngombwa n’abantu
Uko ugenda winangira, umutima wawe ugezaho ukabonako kwirirwa ugukubita cyangwa udiha ntacyo bikubwiye, ukazageraho ukaba akahebwe cyangwa ukicecekera.
Burya abantu wababeshya ko uri amahoro ariko umutima wawe wo sinzi ko wapfa kuwubeshya.
Hari igihe uhura n’umuntu ugaragaza ibimenyetso by’uko yaguye ariko akakwemeza ko ahubwo ubu, ariho abanye neza n’Imana, ariko ni we n’umutima we batanga ubwo buhamya.
Icyampa iminsi nzamara nkazagumana uwo mutima udiha, unkubita mugihe hari ikintu nsabwa gutunganya hagati yanjye n’Imana.
Icyampa ngahorana umutima woroshye wemera icyaha, wemera kugirwa inama, wemera kwicisha bugufi imbere y’Imana
Dore Zaburi Dawidi yanditse ubwo umuhanuzi Nathan yazaga aho ari , Dawidi amaze gusambana na Batisheba.
“Mana, umbabarire kubw’imbabazi zawe, kubw’imbabazi zawe nyinshi, usibanganye ibicumuro byanjye, unyuhagire rwose gukiranirwa kwanjye, unyeze unkureho ibyaha byanjye. Kuko nzi ibicumuro byanjye, ibyaha byanjye biri imbere yanjye iteka. Ni wowe, no wowe ubwawe nacumuyeho. Nakoze ibyangwa n’amaso yawe…….Hisha amaso yawe ibyaha byanjye, ntunte kure y’amaso yawe, ntunkureho Umwuka wawe Wera, unsubizemo kunezezwa n’agakiza kawe…. .” Zaburi 51: 1-21
Gukora icyaha bijya bishyika. Iyo bibaye tubyitwaramo dute! Use turacyafite umutima udiha!
Yesu adusure
Alice


text:
Tsinda imbaraga zo kwihakana Imana
Ndabasuhuje mu izina rya Yesu christo, Nitwa RUTAGUNGIRA Ernest ndi Umukristo, kandi nzahora ndiwe, Nabonye kristo byari bikwiye ko mubona, kuko arinjye yaje gucungura, yansanze cyera nkomeza kumucengacenga, ariko Mu mwaka wa 2003 Nibwo yaje kumfata, acagagura imigozi y’ibyaha yari imboshye, Arankiza ubu ndi amahoro.
Nshimiye Yesu ko yantoranije mu magana menshi y’abo twari dusangiye umunezero w’iyi si urangira vuba, arambabarira, ikigeretse kuri icyo angabira umurimo we, ansezeranya ubugingo buhoraho, nguko uko nabonye Ubwenegihugu bw’Ijuru, ubu ndi umuragwa. Uyu munsi ndabwira abakiryohewe n’ibyaha byo mu isi, mukanguke muze tugende kuko Yesu yagiye gutegura aho abazamwizera bose bazaba, Umuririmbyi ati "Tugiye iwacu mu ijuru …abagezeyo baragwiriye...abandi bari mu nzira muze mwisigara.
N’ubwo Yesu yaduhaye agakiza, yanatanze ubutumwa/ mission yo kwamamaza inkuru nziza y’agakiza, ati “Nahawe ubutware bwose mu ijuru no mu isi. Nuko mugende muhindure abantu bo mu mahanga yose abigishwa, mubabatiza mu izina rya Data wa twese n’Umwana n’Umwuka Wera, mubigisha kwitondera ibyo nababwiye byose, Kandi dore ndi kumwe namwe iminsi yose kugeza ku mperuka y’isi ( Matayo 28: 19-20), Ikibazo gikomeye ni uko, uko iminsi igenda iza ari nako ubu butumwa bw’akazi benshi bubagora kubusohoza. Satani arakoresha imbaraga z’uburyo bwose ngo ace intege ivugabutumwa rihindura abantu kuba abakiranutsi, Benshi barimo gusubira inyuma, abandi nabo Imbaraga zo kudahamya uwo bamenye zibageze kure, ni nayo mpamvu uyu munsi wingingwa ngo“ Mu buzima ubayemo bwose Nesha imbaraga zo kwihakana Imana.
Kuko Yari abizi ko Uyu mwuka wo kwihakana Imana n’Uwo yatumye ariwe Yesu uzabaho, akiri kumwe n’abigishwa be Yesu yarabihanangirije ndetse abateguza ko bakwiye kuzarwana intambara nziza bakanesha, Matayo 10: 32 "Umuntu wese uzampamiriza imbere y’abantu, nanjye nzamuhamiriza imbere ya Data uri mu ijuru, yaberetse yeruye ko kumukurikura ari ukumaramaza, abereka intambara zose zirimo, Ariko kandi aranabakomeza ati muhumure nzaba ndi kumwe namwe.
Benedata Uyu munsi ntago hakibwirwa abigishwa ba mbere kuko iguhe cyabo cyararangiye, ahubwo nitwe ubwacu tubwirwa, Twahawe itaranto y’agakiza kandi tugomba gucuruza, Dukirizwa aho Satani n’abakozi be bakorera, ariko Dutegetswe Guhamya Yesu. Birashoboka ko wakorera abakoresha batemera Yesu ariko uko biri kose turi intumwa (ambassadors). Umwuka wera mwahawe si Uw’ubwoba, hagarara mu butware bw’ijuru Uhamye. Ndagirango nkubwire uko utabasha guhamya ni nako abadayimoni barushaho kukwigarurira, ari nako urushaho gusubira inyuma, Nyamara igiteye ubwoba ni uko benshi batasobanukiwe n’aho bateshutse, kuko bavuga ngo Ese ko ntigeze niba, ko ntasambanye cyangwa ngo Nicane ???
Ijambo ry’Imana “Yeremiya 2: 21-25” riti “Ariko nari narakugize uruzabibu rwiza cyane, umubyare utunganye rwose, None se wahindutse ute ukambera nk’igiti cy’ingwingiri cy’uruzabibu ntazi? Kuko naho wakwiyuhagiza shura, ukagira n’isabune nyinshi, ariko imbere yanjye ibyaha byawe byaraguhindanije. Ni ko Umwami Uwiteka avuga. Wabasha ute kuvuga uti ‘Sinanduye, sinakurikiye ibigirwamana bya Bāli’? Reba ubukanda bwawe mu gikombe umenye ibyo wakoze. Umeze nk’ingamiya ikiri ntoya itana yiruka, kandi umeze nk’ishashi yamenyereye kugishira mu butayu, irehera mu muyaga yarinze. Ni nde wabasha kuyirindura yarinze? Abamushaka ntibazananirwa; bazamubona ukwezi kwe kubonetse. Wirinda ibikumarira inkweto ku birenge, kandi n’ibikumisha mu muhogo. Ariko uravuga uti ‘Biramaze kuko nkunda imana z’abanyamahanga, kandi ari bo nzikurikirira.’
Aya magambo yabwirwaga abayuda aho Batangiye Babazwa mu bice 14 Ngo Ese Islaël ni umuretwa ? Yavukiye se munzu y"uburetwa ?? ngo niba atariko biri kuki yabaye umunyago ??? Ngo ibyana b’intare byaramutontomeye birivuga, kdi byahinduye igihugu cye umwirare ? Nibyo koko uracyasenga, uracyaririmba, uracyabwiriza ijambo ry’Imana kdi benshi barakizwa binyuze muri Wowe, Ariko se? Uracyambaye inkweto mu birenge ( ubutumwa bwiza uracyabuvuga nk’uko wahamagawe ? cg Warateshutse ? Isuzume neza urebe uko uyu munsi atari wowe Imana yibutsa ko Ukeneye Imbaraga zo kuyihamya ? Hari imitontomo y’ibyana by’intare yabayeho myinshi ese yagusize amahoro ? cg igihugu waragihunze cyiba umwirare ?? Uwiteka yakugiriye icyizere agutoranya mu bandi aguha ijambo ariko ubipfusha ubusa, None irakubaza ngo Ko nakubuze ni iki ntakoze ?? Ese ni iki unshinja cyatumye umpinduka ? Ese ko usohoweho n’ibyanditswe uribuka ko utampamiriza mu isi nanjye nzamwihakana imbere y’Imana n’Abamarayika ? Fata icyemezo ugaruke ku rufatiro ikwifuzaho .
Imana itweze Nanjye ncishijwe bugufi no gusaba kwezwa, hari imbaraga nyinshi zihagurukiye abana b’Imana zuzuye uburiganya bwa Satani, zishaka kudutera ubwoba, kudutsikamira, kudusubiza inyuma, kuduca intege ngo tudahamya ariko Dufite ibyiringiro bihamye ko hamwe na Yesu tuzanesha satani.
Murakoze cyane Yesu abahe umugisha. Ernest Rutagungira


text:
Abanyamasengesho 300 bashyize hamwe basengera umwaka wa 2017 basaba impinduka ku isi
Amasengesho y’umunsi umwe yahuje abanyamasengesho batandukanye bafite intego yo gusababira isi impinduka bakoresheje amasengesho.
Aba banyamasengesho baturuka mu bihugu bitandukunye birimo Belgique, Ubusuwisi, Canada, USA, Bresil, Coted’Ivoire, Ouganda, Togo, RDC, Nouvelle-Caledonie, n’ahandi, , bafite imyaka itandukanye ndetse no mu mico itandukanye, bahindutse bakizera Yesu nk’umwami n’umukiza, bahindutse umucyo muri iyi si y’umwijima. Bakaba barihurije hamwe gusenga basaba Imana ko ubwami bwayo bwogera hose, ndetse n’ubushake bwayo mu isi nkuko buba no mu ijuru.
Bumwe mu butumwa bwatanzwe n’abitabiriye aya masengesho bwagarutse ku gushima Imana kuba yarabemereye kubaha umwanya wo kuyereka uyu mwaka wa 2017, uyu mwanya wo gusenga ukaba warabaye umwanya wo kwereka Imana uyu mwaka wose kugira ngo umucyo w’Imana uzamurike muri uyu mwaka wose.
Annie –Paule yagize ati ‘’ni iby’igiciro kuri njye kuboneka muri aya masengesho, iki akaba ari igikorwa cyiza, gufata umwanya bakereka ubuzima bwabo n’imbere hazaza Yesu kuko yatanze ubugingo bwe kugirango abantu baruhuke.’’
Jean Pierre yashimiye abategekereje amasengesho afite intego yo gusabira isi impinduka, yizerako Imana yumvise amasengesho basenze basengera isi kugirango Imana irengere ikiremwa muntu.
Tharcisse we yizeye ko Imana yumvise amasengesho yabo akaba ategereje impinduka.
Infochretienne.com
Malachie@Agakiza.org


text:
Inama yahuje abashinzwe ubuhinzi mu Karere ka Karongi tariki 26 Nyakanga 2016, igamije kwiga ku mitegurire y’igihembwe cy’ihinga cya 2017 A, yemeje ko hagomba gutegurwa inyongeramusaruro zihagije kandi zujuje ubuziranenge.
Ikigo cy’Igihugu gishinzwe Ubuhinzi n’Ubworozi (RAB) kivuga ko kwegurira iki gikorwa Inkeragutabara bizagabanya uburiganya bwakunze kugaragara muri iyi gahunda, aho bamwe bagezaga izi nyongeramusaruro ku baturage, bashinjwa kongera umubare w’abo bazihaye bagamijwe kwishyuza Leta amafaranga y’umurengera.
Nuwumuremyi Jeaninne uhagarariye RAB mu Ntara y’Iburengerazuba, avuga ko kugeza inyongeramusaruro ku bahinzi hari aho byagaragayemo uburiganya, cyane nko kubeshya imibare y’abazihawe.
Yagize ati “Mu rwego rwo kunoza gutanga izi nyongeramusaruro, ubu bizajya bikorwa n’Inkeragutabara kuko byagaragaye ko harimo ibintu bitanoze mu gutanga amafumbire n’imbuto, kandi byagiraga ingaruka bikanahombya Leta.”
Mbabarira Anastasie, umuyobozi ushinzwe ubuhinzi mu Karere ka Karongi, na we avuga ko imibare ipfuye igaragaza abahawe inyongeramusaruro yicaga igenamigambi.
Agira ati “Niba twakoraga igenamigambi tugendeye ku rutonde rw’abahawe inyongeramusaruro kandi atari rwo, urumva ko na ryo ryabaga ripfuye cyangwa no mu byagezweho dutangaza na ho bikabamo ibitari ukuri.”
Ndayisenga Stanislas, umwe mu basanzwe bashinzwe kugeza inyongeramusaruro ku baturage, avuga ko iyi ngeso yo kwandika imibare ya baringa yabagaho nubwo ababikora baba bazi ko ari bibi.
Yagize ati “Ntaho nagiye gukoresha iperereza, ariko ibyo bintu numvaga ko bibaho kandi byabangamiraga iterambere.”
Mugenzi we utashatse ko amazina ye atangazwa, ati “Abagiye babikora nabi nyine baraduhemukiye kandi koko biriya byose byarakorwaga.”
Kubera ikibazo cy’ubusharire bw’ubutaka bw’Akarere ka Karongi, kari mu twagenewe inkunga izwi ku izina rya “Nkunganire”, aho Leta y’u Rwanda yishyurira umuturage 25% ku ifumbire na 80% ku mbuto y’indobanure, na we akiyishyurira igice gisigaye.


text:
Rutsiro : Bishimiye ko 2012 irangiye bafite umutekano n’iterambere, bafata n’ingamba za 2013
Nyuma yo gusoza umwaka wa 2012, abaturage bari hamwe, bafite umutekano n’iterambere, umuyobozi w’akarere ka Rutsiro, Byukusenge Gaspard, yahisemo kubashimira, abaha ubunani kuwa gatandatu tariki 12/01/2013 mu rwego rwo kurushaho gusabana ndetse no gukora neza kandi byinshi mu mwaka wa 2013.
Ubwo busabane bwabereye mu murenge wa Rusebeya mu karere ka Rutsiro, aho hakaba ari na ho hasanzwe ari ku ivuko ry’umuyobozi w’akarere. Yavuze ko ubusanzwe iwabo iyo umwaka urangiye bagira igihe cyo guhura bagasangira, bakifurizanya n’umwaka mushya muhire, bishimira ibyagezweho ndetse bagafatira hamwe ingamba nshya z’umwaka ukurikiyeho.
Bitewe n’uko byinshi byagezweho kubera ubufatanye bw’inzego zitandukanye, ni yo mpamvu muri ubwo busabane umuyobozi w’akarere yari yatumiyemo abantu batandukanye barimo abo bafatanya mu kazi ku rwego rw’akarere n’imirenge, umuyobozi w’akarere ka Rwamagana, Uwimana Nehemie,  abakuru b’imidugudu, abanyamadini, abavuga rikijyana, abo mu muryango we, ndetse n’abandi baturage bo mu byiciro bitandukanye.
Abo bose bateranye, bibukiranya uko umwaka urangiye, hanyuma bafata n’ingamba zo kunoza neza kurushaho uko bakwitwara mu mwaka ukurikiyeho.
Ubunani bwatanzwe n’umuyobozi w’akarere ka Rutsiro bwari bufite intego igira iti : “Umwaka wa 2013, umwaka w’amahoro n’umutekano, umwaka w’iterambereâ€.
Â


text:
Mu gihe Umwamikazi Elizabeth, umaze imyaka isaga 64 ku ngoma mu Bwongereza yitegura kwizihiza isabukuru y’imyaka 90 y’amavuko, yatangaje ko arimo yitegura gushyira hanze igitabo gikubiyemo ukuntu azirikana ineza y’Imana n’uburyo yabanye nawe muri iki gihe cyose amaze ku ngoma. Iki gitabo gitegerejwe n’umubare w’abantu benshi kugeza ubu kitezweho kuzaba gikubiyemo amakuru k’ubuzima bwa Elizabeth giteganyijwe kuzaba kiboneka mu isomero bitarenze mu kwezi kwa kane uyu mwaka.
Daily Mail yatangaje ko muri iki gitabo, Umwamikazi Elizabeth n’ubundi usanzwe uzwiho gutangaza ukuri kwe ku myizerere ye y’ubukristo azava imuzi ibijyanye n’ubuzima bwe ndetse n’ubwami bwe, n’uburyo Imana yakomeje kubana nawe ndetse ikarushaho kumubera iyo kwizerwa mu myaka 64 amaze ku ngoma.
Muri iki gitabo, Elizabeth azagaragaza ukuntu azirikana urukundo rw’Imana, ndetse n’abandi bantu bamubaye hafi mu buryo bw’amasengesho.
Infochretienne.com ivuga ko Elizabeth yagize ati ‘’ Nzakomeza kuzirikana mwebwe mwese munzirikana mu masengesho, ndetse nzirikane n’urukundo rw’Imana, nabonye ari iyo kwizerwa.’’
Mu bindi kandi Umwamikazi Elizabeth azagaruka ku buryo yishimira cyane impinduka nyinshi zabayeho mu gihe cy’ingoma ye, ndetse n’ibyagiye bimunyeganyeza mu buzima bwe.
Umwamikazi Elizabeth II, yavutse tariki 21 Mata 1926, avukira mu mujyi wa London mu Bwongereza, akaba yaragiye ku ngoma mu mwaka w’1952.
Innocent Kubwimana/Ubugingo.com


text:
Twese twakunze kumva ko umugabo Lizinde Théonste, Umugoyi mwene Mugabushaka aliwe wakoreye Inkotanyi igishushanyo cyo guhanura indege ya HABYALIMANA Yuvenali, mwene Yohani Batisita Ntibazilikana na Suzana NYIRAZUBA, nawe akaba Umushiru. Aliko urwo rwango rwatewe n’iki?
Ubundi nyuma ya Coup d’Etat ya 1973, amakuru yaturutse ahantu hizewe avuga ko Lizinde yahishuliye Habyalimana ko Coup d’Etat bamaze gukora ibulijemo indi yagombaga gukorwa n’Abofisiye babasore yaligamije kwimika umuperezida w’umusivili, aliwe Yohani Berekimansi Birara. Iryo banga Lizinde akimara kulimumenera bahise baba inshuti magara, aliko bikurura umwuka mubi hagati ya Habyalimana na Birara kuko yahoraga amwishisha.
Umubano wa Habyalimana na Lizinde waje kujya i rudubi nyuma y’aho inzego z’iperereza ziyobowe na Lizinde zivumbuliye ingoma z’ubwami zilimo Kalinga (ifoto yayo hasi) mu karere ka Nyanza. Izo ngoma bali barazihishe bazihamba ku mukozi wakoreraga umupakisitani wacurulizaga i Nyanza. Uwo mupakistani akaba yali inshuti y’i Bwami. Mu gihe cya révolution yabaye mu kwezi ku Ugushyingo 1959, Umugabekazi Rosalie Gicanda yategetse ko bafata za ngoma z’ibwami bakajya kuzihisha kuri wa munyapakistani kugira ngo amufashe kuzihisha mu buryo bukomeye.
Nyuma y’aho Habyarimana amariye gufata ubutegetsi, inzego z’iperereza zali ziyobowe na Lizinde zimenya aho izo ngoma z’i Bwami bazihishe. Ibi byo kubona aho ingoma z’ubwami zahishwe byali byarahanuwe na Rwamatamo ku ngoma ya Yuhi V Musinga mu kinyejana cya 20 ; dore uko uwo Rwamatamo yali yarahanuliye umwami Musinga. Yabwiye Musinga ati:
«ubu Ingoma ikomaka kuli Ruganzu II Ndoli ili hafi yo gutembagara ndetse nyuma na Kalinga izafatwa ku ngoma y’umwami Rutemayeze Cyambarangwe uzaba akomoka mu Bushiru i Rambura». Yakomeje agira ati : «icyo gihe u Rwanda ruzaba ruli hafi yo kumena amaraso menshi cyane» [Ababisesenguye bavuga ko izina Rutemayeze ryahanuraga Coup d’Etat, naho Cyambarangwe yahanuraga umwambaro wa gisilikare wa simoko utaligeze ubaho mu Rwanda ku buryo wagira ngo ni ingwe. Kuko mbere y’aho nta wundi murwanyi wali waligeze yambara gutyo.]
Ni uko rero ni Théoneste Lizinde wagize ishema ryo kuvumbura Kalinga na Cyimumugizi. Mu kwishimira ko yavumbuye izo ngoma aho zari zihishe, mu mwaka w’1979, Théoneste LIZINDE yanditse ku giti cye igitabo yise «La découverte de Kalinga ou la fin d’un mythe». Abakulikiye amakuru, badutangalije ko inkuru y’ivumburwa rya Kalinga igeze kuli Mgr Alexis Kagame wali uzi iby’ubwo buhanuzi kuko yali yarabaye umwiru ; yahise avuga ati:«Niba ali byo, uwavumbuye ubwihisho bw’ibwizo ngoma z’ibwami bizamukoraho» Niko byagenze koko, Lizinde yahise agirana ibibazo bikomeye na Perezida Habyalimana, utalishimiye ko icyo gitabo cyanditwe mu izina rya Lizinde.
Habyarimana we yumvaga atali Lizinde wavumbuye izo ngoma ahubwo ko ali Inzego z’iperereza zakoreraga Présidence ya Repubulika zazivumbuye. Habyalimana yahise ashinja Lizinde ubuliganya aliko Lizinde ntiyakira neza icyo kirego. Lizinde yafashe Habyalimana nk’indashima mbese nk’umuntu wikunda! Ibyakulikiye mwese murabizi, barahanganye karahava, Lizinde atangira gutegura ibikorwa bya Coup d’Etat yaje gupfuba arafungwa, kugeza igihe Inkotanyi zimufunguliye ziramutwara, kubera uburakali aralitsira kugeza igihe byavuyemo umugambi wo guhitana Habyalimana.
Uko byagenda kose rero ubuhanuzi iyo bwavuye ku mana byanze bikunze burasohora iyo igihe kigeze. Iyo Kagame avuga ngo nanze kwumva abahanuzi, ntacyo bivuze kuko iyo igihe kigeze, nta gisibya, byose biba nkuko byahanuwe.
Umusomyi wa Veritas
i Rubona rwa Nzoga / Murambi - Byumba


text:
Jye rwose kubona uru rubuga byabaye ibisubizo by'ibibazo benshi nanjye ndimo twibazaga, ariko ubu tumaze kubona ibisuvizo bitari bike. Mu by'ukuri ni byiza cyane ko ibyo tuvugaho hano akenshi biba byerekeye ubuzima bwacu n'urukundo. Abatanga ibitekerezo ndabashimira kdi najye ndabizeza kuzajya ntanga ibitekerezo. Ubundi nasomaga ibyabandi, jye nkipowera gusa. Aha rero mfite ikibazo cyangambye kdi ngo ahari abagabo ntihapfa abandi nshaka ko munsobanurira. Kunyaza ni umuco nyarwanda kdi benshi barabikunda ndetse bashiki bacu ngo bibaryohera kubi! None uburyo bwo kunyaza neza ni ubuhe ko numva imvugo nyinshi zitandukanye? ese koko biraryoha? Abagabo n'abagore se abo bishimisha cyane kurusha abandi ni abahe? Rwose guswera numva ari umukino mwiza, ariko burya gukina ibyo umuntu atazi neza, hari igihe bamwita umuswa!!!!!!!! Kdi ubuswa burarwanywa umuntu akajijuka. Sawa mugire amahoro.
Posted by BURAKARI to IGITUBA at March 19, 2008 6:59 AM


text:
Ngoma: Abadafite ubushobozi bwo kwiburanira bashima inama za MAJ
Bamwe mu baturage bo mu murenge wa Remera, Akarere ka Ngoma badafite ubushobozi n’ubumenyi bwo kwiburanira, barashima ibiro by’ubufasha mu by’amategeko (MAJ) uburyo ibagira inama mu manza baburana.
Nk’uko bitangazwa na Uwimana Clementine wo mu murenge wa Remera, Akarere ka Ngoma, Umudugudu wa Gisunzu,MAJ (Maison d’Accès à la Justice) yamufashije kumugira inama mu kuburana imanza yagiye ahura na zo, ngo kuko yazitsindwaga bitewe no kutamenya amategeko, ndetse no kutagira ubushobozi bwo kwishyura (...)
Bamwe mu baturage bo mu murenge wa Remera, Akarere ka Ngoma badafite ubushobozi n’ubumenyi bwo kwiburanira, barashima ibiro by’ubufasha mu by’amategeko (MAJ) uburyo ibagira inama mu manza baburana.
Nk’uko bitangazwa na Uwimana Clementine wo mu murenge wa Remera, Akarere ka Ngoma, Umudugudu wa Gisunzu,MAJ (Maison d’Accès à la Justice) yamufashije kumugira inama mu kuburana imanza yagiye ahura na zo, ngo kuko yazitsindwaga bitewe no kutamenya amategeko, ndetse no kutagira ubushobozi bwo kwishyura umwunganira.
Uwimana avuga ko MAJ yamufashije cyane kuko yatsinze urubanza nyuma yo kujuririra urwo yari amaze gutsindwa bitewe n’ubujiji, no kutagira ubushobozi bwo kwishyura uwari kumuburanira. Agira ati “MAJ ifasha kumenya ibyo uburana niba ari amahugu cyangwa ibyo wemerewe n’amategeko, ukamenya ko wakomeza urubanza cyangwa wareka kuruburana.”
Mukabisanana Yvette akuriye MAJ mu karere ka Ngoma, avuga ko Minisiteri y’ubutabera yashyiriyeho umuturage utishoboye ufite urubanza imbere y’inkiko, uburyo bwo kwigirwa urubanza mbere y’uko aburana kandi akabikorerwa ku buntu.
Akomeza avuga ko mu bibazo bakunze guhura na byo mu kazi kabo, ari abaturage batazi gusoma no kwandika. Cyakora ngo iyo babigiye urubanza babasha kubaha imyanzuro yarwo kugira ngo naramuka ananiwe kwisobanura imbere y’Umucamanza; abashe kumuha umwanzuro we umufasha kumenya ibikubiyemo byanditse ku mpapuro.
Mukabisanana agira ati “Dushyira amategeko mu nyandiko kuko umuturage uyamusobanuriye yose atabasha kuyamenya.”
Avuga kandi ko akenshi iyo abaturage babiyambaje hakiri kare bituma batirirwa bajya mu nkiko.
Akomeza avuga ko ibyo byafashije abaturage cyane mu rwego rwo kwirinda guhora basiragira ku nkiko no kutamenya amategeko, ndetse no kutagira ubushobozi bwo kwishyura ubaburanira.
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]


text:
Mu buzima rusange bw’ikiremwa muntu habamo intambara nyinshi kandi zikomeye . Hari intambara z’ubuzima , intambara zo gushaka amikoro , intambara zisaba imbunda n’amasasu , intambara zishingiye k’ukwemera kwa buri muntu , n’ibindi .
Gusa nubwo bimeze gutyo , amayeri yo kurwana izo ntambara twavuze nizo tutavuze aratandukanye . Intambara nyinshi turwana mu buzima usanga zose zisozwa no gutsinda cyangwa gutsindwa .
Uyu munsi turagaruka ku rusobe rw’intambara zikunda kugaragara mu isi y’ikiremwa muntu nuko umuntu yazirwana kandi akazitsinda . Ntibikwiye ko intambara yose uyirwana udafite amayeri wakoresha ngo uyitsinde . Ikiruta ibindi ni ukuba urugamba rwawe Imana iruhagazemo nta kabuza urarutsinda uko rwaba ruhambaye kose .
IKIZU ntikirwanira n’inzoka ku butaka. Ahubwo ikizu giterura inzoka kikayihindurira ikibuga kikayijyana mu kirere, kikayigurukana. Inzoka itakaza imbaraga, ubushobozi ndetse ubugenge n’amayeri yayo ahambaye byose biba impfabusa.
Ku butaka inzoka ntihangarwa, iteye ubwoba, igira ubwenge kandi ntihusha intego. Mu kirere ntacyo yakora, nta mbaraga kandi iba yugarijwe.
Abana b’Imana ( abizeye Kristo Yesu ) ntibarwanira mw’isi, intambara zanyu muzishyire mw’isi y’umwuka niho imbaraga zanyu zizagaragarira ni naho imivumo yose muyitsindira. Niba ufite ikibazo ntukarwanire mu bwami bw’isi ( mu mubiri ) ahubwo nk’uko Ikizu kibikora hindura ikibuga uguruke wigire mu kirere ( mu mwuka ), ujye mu zindi mbaraga. Aha niho ikibazo gitakaza ubukana ukakinesha mu buryo bworoshye nk’uko Ikizu kinesha inzoka.
Upfukame usenge, uramye Uwiteka. Aha niho ubutsinzi bwawe bubonekera. Mu by’ukuri ikiburiye mu masengesho nta ntahandi wagikura.
Mu yandi magambo icyo uburiye ku Mana ntahandi wagikura. Nk’uko Paul yabivuze neza mu Abefeso 6:12 ” Kuko tudakirana n’abafite amaraso n’umubiri, ahubwo dukirana n’abatware n’abafite ubushobozi n’abategeka iyi si y’umwijima, n’imyuka mibi y’ahantu ho mu ijuru ‘.
Ntucikwe !! Horana natwe ukanda hano like kuri page yacu ya Facebook, Twitter na Youtube ukande subscribed kugirango umenye amakuru agezweho buri kanya unareba amavidewo y’indirimbo zihimbaza Imana , n’ibiganiro by’abakozi b’Imana ugezwaho na Ibyishimo.com.
Umuraza Angelique
23,255 total views, 1 views today


text:
Nyuma y’aho ubushakashatsi bugaragarije ko abanyamerika bagera kuri 40% bafite ikibazo cyo kugira Vitamine B12 nke barangwa n’ibibazo by’umunaniro udashira, benshi mu batuye isi usanga bahabwa urukingo rwa vitamin B12 mu rwego rwo kubongerera imbaraga. Burya rero iyi vitamin ya B12 ifititiye umubiri wacu ayandi mabanga tutari tuzi.
Dore ibyo vitamin B12 imarira umubiri wacu:
Kwongera imbara: B12 ni imwe muri vitamine zifasha umubiri guhora imbaraga. Ni imwe muri vitamin zigaburira uturemangingo tugahorana imbaraga natwo tukazohereza mu mubiri wose. Byakunze kugaragara ko iyo udafite iyi vitamine uturemangingo twawe ducika intege, bigatera umuntu guhorana imbaraga nke no guhorana umunaniro ukabije. Intungamubiri ziri muri B12 zongerera uturemangingo ubushobozi bwo kwongerera imbaraga ubwonko bigatuma dutekereza neza cyane kuko tuba dufite imbaraga.
Kurinda umutima: umutima wacu uhura n’ibibazo bitandukanye birimo indwara zitanduka. zishobora kwiyongera cyangwa zikagabanuka bitewe n’ikigero cya vitamin B12 ufite mu mubiri. Akamaro k’iyi vitamine ku mubiri ni kanini dore ko ku mutima igira umumaro wo ukwigizayo amavuta yitwa homocysteine ituruka mu maraso. Igihe homocysteine yinjiye mu maraso iziba imitsi ijyana amaraso bigatera indwara z’umutima zirimo no kuba umuntu yapfa. Rinda umutima wawe ibyawangiza ufata amafunguro yiganjemo B12.
Gukomeza amagufwa: ubushakashatsi buheruka gukorerwa ku barwayi bari bafite ikibazo cy’indwara y’amagufa izwi nka Osteoporosisa. Bwagaragaje ko abantu bafite homocysteine nyinshi mu mubiri baba bafite ikibazo cyo kubura B12. Ibyo bikagira ingaruka ku kuba umuntu yagira ikibazo cyo kugira amagufa yoroshye. Ni byiza gufata amafunguro yiganjemo B12 kugirango wiyongerere amahirwe yo kugira amagufa akomeye.
Kurinda imitsi: imitsi yawe ikeneye uburinzi bukomeye buyirinda toxin n’imirasire y’izuba. Mu gihe ubu bwirinzi bubuze habaho kwangirika kwa melanine maze bigatuma imitsi ijya ahagaragara aho biba ishobora kwangizwa n’izuba mu buryo bworoshye ibi bikaba byana tuma imitsi ipfa.
B12 igira akamaro ku mikorere y’ubwonko
Irinda ubwonko: ubushakashatsi bwakorewe ku barwayi ba Alzheimer, bwagaragaje ko benshi muri bo bafite vitamine ya B12 nke ugereranyije n’abandi bo mu kigero cyabo. Ibi bigaragaza uburyo iyi vitamin ya B12 igira uruhare mu kurinda no kongerera imbara ikorwa ry’uturemangingo two mu bwonko. Ku bura kwa melanine byagaragayeko ku turemangingo tw’ubwonko bitera indwara ya Alzheimer. Ubushakashatsi bwanagaragaje ko kubura Cobalamin bitera indwara ya Dementia ku bantu bakuze mu gihe batabonye indyo yuzuye.
B12 tuma umuntu ahorana itoto: gusaza biza mu gihe uturemangingo twatangiye kuba duke ikindi bishobora guterwa no kuba DNA idakora neza uko bikwiye. Hari ibintu byinshi bishobora gutera kuba DNA yakora nabi. Muri ibyo harimo imirasire y’izuba ikabije, kugira toxine mu maraso , kugira isukari nyinshi mu maraso, ndetse na omega -6 fat mu mmafunguro yawe. B12 ifasha gukora kwa DNA k’uturemangongo bigatuma umuntu ahorana itoto.
Tubibutse ko mu mafunguro wasangamo Vitamine B12 harimo inyama. imboga n’ibindi.
Inyama zikungahaye kuri B12


text:
Ibyakozwe n’Intumwa 19:2- Arababaza ati"Mwahawe Umwuka Wera, mutangiye kwizera?" Baramusubiza bati"Ntabwo twari twumva yuko Umwuka Wera yaje."
Uyu munsi nahawe gutangira inyigisho ivuga ku Mwuka wera mu buzima bw’umukristo. Impamvu yanteye cyane gutangira iyi nyigisho n’uko abantu benshi bakunze kumbwira ko bo batigeze babatizwa mu Mwuka. Benshi mu babivuga bamaze imyaka mu Itorero ndetse barikoramo imirimo itandukanye.
Pawulo yigeze ahura n’abigishwa ba Yohana w’Umubatiza ababaza niba barabatijwe mu Mwuka Wera. Bagiye kumusubiza bamubwiza ukuri bati: "Ntabwo twari twumva y’uko Umwuka Wera yaje"!.
Abantu benshi bameze nk’uko abo bigishwa bari bameze. N’ubwo bazi ko Umwuka Wera yaje, ubwabo ntibazi uko ameze, ntibazi uko kubatizwa mu Mwuka bimera, ntawe batunze, bamwumvana abandi. Niba uri muri icyo cyiciro, birababaje kuko ubuze ikintu kinini ubuzima bwawe bw’Umwuka bukeneye. Ariko ntutinye kuko iri somo rigamije kubyutsa inzara n’inyota byo guhura n’Imana no kwakira Umwuka Wera.
Mbere y’uko ninjira mu nyigisho mu buryo bwimbitse, hari ibibazo 2 mvugaho none.
1. N’iki cyateye bariya bigishwa kutamenya iby’Umubatizo w’Umwuka Wera? Umuntu yatekereza ko Yohana Umubatiza atigeze agira icyo abigisha. Biroroshye ko ariwe umuntu ashyiraho amakosa. Nyamara Yohana yavuze ku Mwuka Wera. Matayo (3:11) atwereka ko mu ikubitiro Yohana yababwiye ko we ari integuza ya Yesu wagombaga kubatirisha abantu Umwuka Wera. Abigishwa barabyumvise babisiga aho! Abakristo benshi bameze nk’abo bigishwa. Bazi ko bibaho ko abantu babatizwa mu Mwuka ariko benshi ntibirababaho nta n’icyo bakora kugira ngo bibagereho. Birababaje!
2. N’iki gitera abantu bo mu bihe turimo kutifuza kubatizwa mu Mwuka Wera? Ndatekereza ko hari impamvu ninshi: kubaho mu bukristo bw’imihango, akamenyero, kudashaka kumenya, kudasoma ijambo ry’Imana, kunyurwa n’urwego ruto umuntu ariho rwa gikristo, etc.
Waba utarabatizwa mu Mwuka Wera? Niba ari Yego, iyi nyigisho irakureba. Tuzayikomeza.
Uyu munsi ufate icyemezo cyo guhura n’Umwuka Wera. Ndahamya ko nzarangiza iyi nyigisho nakira ubuhamya bwa benshi.
Umunsi mwiza.
Fidèle Masengo, Umushumba Foursquare Gospel Church Kimironko masengof@yahoo.fr


text:
P Square yasenyutse ikagaruka ivuguruye irateza urujijo mu bafana
Nyuma yo guhumuriza abafana ko P Square igiye gusubirana, Peter yagaragaye akora igitaramo cya wenyine i Dubai.
Ibi bije nyuma y’aho Peter Okoye ari we mpanga nkuru muri babiri bahoze bagize P Square, ahinduye izina akiyita Mr P. Mu minsi yashyize kandi yashyize hanze, ku giti cye, indirimbo zirimo nk’iyitwa “Look into my eyes.”
Peter wakoze igitaramo nk’umuhanzi ku giti cye tariki 7 Mata 2016, i Dubai, yagize ati “Ni amategeko mashya y’itsinda agiye kujya yemerera buri umwe muri twe kuririmba wenyine mu gihe abyifuje. Ni byo twabonye byahesha amahoro umuryango.”
Murumuna we Paul we ati ”Turabinginze mukomeze kudushyigikira buri wese mu byo arimo, nyamara ntibizatubuza kujya tunakorera hamwe nk’itsinda. Turacyari hamwe, turacyari umuryango.”
Gutandukana kwa P Square kwavuzwe cyane mu minsi yashize ni ko kwatumye mukuru wabo wari umujyanama wabo muri muzika, Jude Okoye, yegura ku mirimo ye.
Isoko y’ubwumvikane buke hagati y’aba basore bakunzwe bikomeye muri Afurika, ntivugwaho rumwe na na benshi.
Bamwe bakeka ko byatewe n’uyu mukuru wabo, Jude Okoye, wakundwakazaga Paul muto muri bose. Yanamugaragarizaga ko impanga nkuru Peter ntacyo amarira itsinda mu bijyanye no kuririmba, cyane ko we yari umuhanga cyane mu byo kubyina.
Hari n’amakuru ahwihwiswa ko nyina ubabyara, yaba yarapfuye azize ko aba basore bamutanzeho igitambo mbere gato yo kwamamara bakorana n’abahanzi nka Akon na Rick Ross.
Aba basore bigeze gutaramira Abanyarwanda kuri Stade Amahoro mu Ukuboza 2012 mu ndirimbo zibyinitse nka “Alingo”.
Aya makuru yose n’imikorere mishya bavuga ko bagarukanye, benshi ntibabishira amakenga. Ikibazo gikomeye kiragira kiti ”Ese P Square izongera kubaho? ”
Ibitekerezo ( 4 )
abavukana niko bama nimubark rro bazovyihrza bo nabo (pro)
Paul Ararenze Man Arabyina Kbs Icyongeye Asa Na Usher Big Up kuli Kigalitoday!
abo bahungu nibakure abantu murujijo.
Ino nkulu yababavandimwe irababaje pee ! None koko nimamo bitangiye akabura ntikaboneke nkigitambo cyumuziki wabo bwite nishyano kbs nukuli uwo mubano imana ntikawuh’amaholo


text:
Indwara igenda imenyekana bitewe n’ibinyabuzima byayo,
nka virusi, bacteria, parasites, ibihumyo n’ingaruka zabyo, urugero.
Nko kurya mukavuyo nkuko twabibonye haruguru. Akenshi, indwara z’ingenzi mu nkoko tuzigabanyamo ibyiciro bibiri tugendeye m’ubukana n’umumaro ahantu,-tugendeye kumusaruro muto. Ibiziranga bitandukanye nk’ibimenyetso byazo mu kuzirwara n’uburyo bwo kuzivura( kuzirinda cyangwa kuzigenzura) n’igihe kiza zikunze kugaragara.
Umumaro w’indwara uwurebera k’uburyo zica n’ingaruka k’umusaruro kandi bigenda bihinduka bitewe n’ahantu n’igihe.
Urukomatane rw’indwara.
Indwara zidakaze zishobora kwifatanya nizindi ndwara zikongera ingaruka zigira ku nyoni. Uru rukomatane urugero indwara ya e.coli, kubura ibiryo no kugira udukoko mo imbere mu mubiri. Zimwe mu ndwara ntizikunze kwica inyoni, ariko zigira ingaruka igaragara k’ubudahangarwa bw’inyoni, ibyo bigatuma inyoni ishobora gufatwa byoroshye n’izindi ndwara.
Indwara z’ingenzi bisobanura indwara muri rusange zica cyane( hejuru ya 30 ku ijana y’amatungo yose), zikanduzanya cyane no kuzivura bikagora. Indwara zigereranyije bisobanura muri rusange impuzandengo yo gupfa mu ma tungo iri hagati ya 10 kugeza kuri 30 ku ijana ry’ubushyo,no cyanga kuzivura birakomeye. Izinenzi gahoro, bisobanura izitari rusange, zica nkeya kandi kuzivura byoroshye.
▼▼▼indwara ya newcastle
Ino ndwara ikunze kuboneka mu gihe cy’izuba, kandi akenshi iboneka mu mishwi, ariko na none no mu nkoko zikuze. Impfu zohejuru mu bushyo bw’inkoko, akenshi hagati ya 30 % na 80 % bw’inkoko zirapfa iyo ino ndwara iteye. Zishobora kugaragaza guhumeka bikabije, amatotori asa n’icyatsi kandi rimwe na rimwe guhindwa amaraso.
Zishobora kugaragaza ibimenyetso byo gucika intege, kutinyeganyeza no gupfa bitunguranye, kandi bino bimenyetso bishobora kuzira icyarimwe. Ino ndwara ni virusi, ku bwiyo mpamvu ntivurwa , ariko ishobora kwirindwa bakoresheje gukingira inkoko zose harimo imishwi imazi nibura ibyumweru bibiri ivutse
▼▼▼ ibicurane by’ibiguruka (avian influenza (ai))
ino ndwara tuyisanga ubundi mu mu bishuhe no mu nyoni ziba mu mazi,kandi ishobora gukwirakwira nk’indwara yandura kandi mbi cyane ku mishwi. Urupfu rwo hejuru mu bushyo, igisunzu cy’ubururu kibyimbye…... Ino ndwara ikwirakwira inyuze mu biryo byanduye n’amazi biri mu kibase. Ino ndwara ni agakoko ka virusi, ku bwiyo mpamvu nta muti. Kuyirinda byiza ni ukugira isuku nziza no kwica inyoni zanduye. Ibicurane by’ibiguruka kugeza ubu ntibyirindwa bakoresheje gukingira ibiguruka. Guhitamo no gutwika inyoni zose mu bushyo n’isuku nziza yaho inkoko ziba bigomba kwitwabwagaho nyuma yuko indwara itera. Hamagara buri gihe umuganga w’amatungo, igihe ucyeka ko hashobora kuba ino ndwara yateye. Ntukarye inyoni zanduye.
▼▼▼ fowl pox
Ino ndwara iboneka cyane mu nkuko zikiri nto, kandi na none no mu nkuru, yigaragaza nk’utubyimba duto ku bice byo kuruhande, ku gisunzu no mu maso y’inkoko. Ubushyuhe bwo hejuru mu mubiri, kuruha bikurikirwa n’urupfu. Ino ndwara iboneka cyane mugihe cy’izuba, ariko ishobora kumara umwaka wose. Ino ndwara ni agakoko ka virusi, ku bwiyo mpamvu nta muti. Urukingo ruraboneka kandi rufite ingufu.
▼ e. Coli infection
ino ndwara iboneka cyane mu mishwi icyiva mu magi, igatera ubwandu mu gace k’igifu.
Ibimenyetso mu nkoko zishaje: ibibazo mu guhumeka cyangwa agakoko mu gice kigenewe amagi no guhagarika gutera amagi. Uburyo bwiza bwo kuyirinda ni ukongera isuku y’amagi avamo imishwi n’aho ziterera. Kuvura inkoko zirwaye birashoboka ukoresheke amantibiyotike.
▼▼▼korera y’ibiguruka (pasteurellosis)
Ino ndwara ishobora kubaho mu rugero rw’inkoko zose. Ibimenyetso ni uguhitwa gukomeye, ibimenyetso byo guhumeka, gutakakaza ingufu zo kurya, igisunzu cy’ubururu no ku mpande. Ishobora kwigaragaza nk’indwara ihoraho cyangwa ihita ihitana inkoko. Yandurwa inyuze mu biryo byanduye n’amazi. Nta muti. Uburyo bwiza bwo kuyirinda ni isuku nziza no gukingira. Ica unatwike ibiguruka byanduye. Urukingo burigihe ruraboneka
▼▼ indwara ya pullorum
Ino ndwara iboneka cyane mu nkoko zikirinto. Inkoko zigenda biziruhije, zigaragaza inda nini kandi zigatera mababa biruhije. Amatotori yazo aba ari amazi kandi ahinduka umweru. Ntabwo ivurwa. Kuyirinda ni isuku nziza. Niba uburwaye bubaye, tandukanya cyangwa wice kandi unatwike izirwaye. Ino ndwara ijya ku nkoko ivuye ku majyi y’inkoko zanduye, zitagaragaza ibimenyetso byuko zirwaye.
▼▼indwara y’ibiguruka ya tifoyide ( fowl typhoid)
Ikunze kuboneka mu nkoko zishaje. Ibimenyetso: ubushyuhe bwinshi, kuruha, igisunzu cy’ubururu, urupfu rw’igihutirano. Ntivurwa. Kuyirinda ni ukugira isuku no gushira izirwaye ukwazo ukazica. Ntukagure inkoko z’ahantu utazi ntukifashishe n’amagi y’inkoko zirwaye.
▼▼▼ indwara ya coccidioze( y’ubukoko bw’imbere).
Ino ndwara ishobora kubaho mu rugero rw’inkoko zose, ariko ishobora ukora isuku ihoraho kandi yitondewe yaho inkoko ziba naho zinywera amazi. Ibimenyetso kurwara, umunaniro, kubika umutwi, amababa akizinga, kwituma amaraso. Itera urupfu mu nkoko zikiri ntoya. Iyo zidapfuye, ntabwo zizabyibuha kandi zizatinda gutera. Uko ivurwa: ivurwa na anticoccidiostatics iri mu mazi cyangwa mu biryo. Kuyirinda: nta nkoko nyinshi cyane zigomba gushyirwa hamwe. Irinde gushyira inkoko zifite imyaka itandukanye ahantu hamwe, kuko indwara ishobora kuva kunkuru ijya ku ntoya.
▼▼indwara ya roundworms na tapeworms(y’ubukoko bw’imbere)
Iyi ndwara y’imbere munda ifata inkoko z’imyaka yose ikibanda cyane mukugabanya umusaruro. Utwo dukoko dutera ubuzimama bubi, gutaka ibiro, kugabanaku kw’amagi, no guhitwa amaraso. Kuyivura neza ni ugukoresha antihelmintics mu mazi inshuro imwe cyangwa ebyiri mu mwaka, bikaba byiza cyane kuyiziha mbere ho ibyumweru bibiri ko bayitera urukingo rurwanya kubura intungamubiri. Isuku ihagije ishobora kuyirinda indwara zikomeye.
▼▼indwara y’udukoko dufata inyuma k’umubiri.
Iyi ndwara ifita inkoko z’imyaka iyariyo yose mu gihe icyaricyo cyose, ariko iboneka cyane cyane munzu y’inkoko ibobereye ifite n’isuku mbi. Inyoni ikuze iyo ifashwe birayihungabanya ikanatakaza igihe kinini yifumbase n’ubwoya buryamye. Inkoko ntoya zishobora gupfa bitewe n’abanzi. Iyo zitavuwe, udukoko,inda,ibirongwe biyitera gutakaza ibiro no kuba yatakaza amababa bitewe n’udukoko tuyinwa amaraso tukanayiruma kuruhu. Inda zishobora kugaragara iruhande rw’amaso n’amazuru. Uturabarwe dushobora kugaragara kunda. Kuyivura: kuyitera cyangwa kuyihanagura n’imiti yica udukoko, ivu n’amavuta. Ivu na puderi ya sulphur bishobora kwifashishwa igihe inkoko zitakarabijwe. Ibyari bishobora kurindwa bashira amababi macye y’itabi avanze n’ivu mu cyari.
▼ indwara ya scaly legs
Iyi ndwara iterwa n’udukoko tw’inyuma turuma kuruhu rwo ku magueu y’inyuma.
Ibimenyetso: amaguru aba afite amagaragamba kuburyo bugaragara n’ibikomere no kuba ishobora kuba ibice byayo bishobora kudakora.
Kuyivura: gushyira amguru yayo muri kerosene, amavuta cyangwa mu miti yica udukoko kugeza igihe amagaragamba aviriyeho.
▼indwara y’imirire
Ibimenyetso: kutamera neza kw’amagufwa no gutakaza amababa. Inyoni ikagenda biyigoye, isimbuka. Amaguru aba yakaje ishusho yayo. Kubura zimwe muntungamubiri zishobora gutera gutakara kw’amababa. Kuyivura, niba yasuzumiriwe igihe: kuyongerera vitamini n’imyunyu ya calcium, ibyatsi bitohatoshye n’imyanda y’inka. Indwara ziterwa n’imirire zishobora kwirindwa mu gihe inyoni ishobora kubona ibihingwa bisanzwe no kuba zidakunze kwishakira ibyokurya.
i read a lot of stuff and i found that the way of writing to clearifing that exactly want to say was very good so i am impressed and ilike to come again in future..
bearpaw emma


text:
Ku munsi wa 2 wo gusura Isirayeli
Twasuye i Kana ya Galilaya aho Yesu yakoreye igitangaza cya mbere agahindura amazi divayi twabashije kubona ibisigazwa by’ intango 6 bujuje amazi.
Twakomereje urugendo Kumusozi wa Tabora aho Yesu yazamukanye na Petero, Yohana, Yakobo bageze mu mpinga y’ Umusozi Mose na Eliya barababonekera.
Umusozi wa Gilibowa aho Sauli yapfiriye n’abahungu be
Iki n’ikibaya cya Megido
Iyo uri kuri uyu musozi uhita ureba hakurya gato umusozi wa Gilibowa aho Sauli n’ abahungu be bapfiriye munsi gato hari ikibaya cya Megido aricyo kizaberamo intambara ikomeye izarangizwa na Mesiya agarukanye n’ Itorero.
Intangiriro y’Umusozi wa Herumoni ariho hari isoko ya Yorodani
Bimwe mubiranga uyu musozi
Twasuye Kayisaliya ya Firipo iherereye kumupaka wa Rebanoni na Siriya . Aha hari isoko ya Yorodani ni munsi y’umusozi wa Hermoni zaburi 133:3 ivuga ko hari ikime gituruka kuri uwo musozi kikamanukira ku misozi y’I Siyoni.
Niwo musozi muremure muri Isirayeli. Kera abaroma bahatambiraga ibitambo kuko yari kayisariya y’ abapagani. Niho na none Yesu yajyanye abigishwa igihe yababazaga ati mwumva bavuga ko Umwna w’umuntu ari nde? Niho Petero yaherewe amasezerano ko azayobora itorero.
Inzu z’ubuvumo babagamo
Muri iki kibanza niho Yosefu yabarizaga akabona ibyo gutunga umuryango
Urugendo twarukomereje Inazareti iwabo wa Yosefu na Mariya twabashije gusura aho marayika yiyerekeye Mariya amubwira ko azabyara Mesiya aho umuryango wa Yosefu wari utuye iyo uhageze ubona ubuzima babagaho bwa gikene burimo kubaza icyo gihe babaga mu buvumo, ntabwo bari bafite ubushobozi bwo kubaka inzu.
Tuzakomeza kubagezaho uko urugendo rumeze kugeza rurangiye tunabibutsa ko abifuza kuhasura bakwegera ubuyobozi bw’urubuga Agakiza.org bukabibafashamo.